ועדת הכלכלה, כנסת 25, פרוטוקול מספר 113, 2023-05-16 00:00

דוד ביטן: בוקר טוב, אני פותח את הישיבה בנושא: המשך דיון תוכנית החומש לפיתוח כבישים ופרויקטים לביצוע בתקציב של השנים 2024–2023

דוד ביטן:  בהמשך לישיבה הקודמת, הוועדה התייחסה לכבישים – אני קורא להם האדומים, אתם קוראים להם הבעייתיים

שלום דנינו: המסוכנים

דוד ביטן: המסוכנים

דוד ביטן:  שאלתי האם השקעתם בשנתיים האלה תקציבים בתחום הזה, והאם התייעצתם בכלל עם המשטרה בעניין הזה

דוד ביטן:  ביקשתי מראש אגף התנועה שיגיע

דוד ביטן:  הוא הסכים להגיע ואני מודה לו על כך

דוד ביטן:  בואו נמשיך את הדיון מפעם קודמת

דוד ביטן:      הממ"מ, תציגי, בבקשה

אסנת אלגום מזרחי: תודה רבה ובוקר טוב, אדוני היושב-ראש

אסנת אלגום מזרחי:  ניתן לאנשי המקצוע להתייחס לכל הנושא של תוכנית החומש, ואני רק אציין שאנחנו מלווים את כל הנושא של תשתיות תחבורה ובטיחות בדרכים הפרט, גם בוועדת הכלכלה ובוועדת המשנה

אסנת אלגום מזרחי:  למעשה, אי-אפשר לערוך הפרדה בין הנושא של מוקדי סיכון, כמו שאנחנו קוראים להם, לבין הנושא של בטיחות בדרכים ותאונות דרכים, שמתרחשות בכבישים ספציפיים

אסנת אלגום מזרחי:       המונח מוקדי סיכון הוא בעצם קטעי דרך, שהשכיחות של התאונות שמתרחשות בהם גבוהה מזאת שמתרחשת בכבישים רגילים או בקטעי דרך אחרים, ולכן מסמנים אותם כאתרים שיש לתעדף את הטיפול בהם

אסנת אלגום מזרחי:  הם נבחרים בכל שנה על ידי ועדה בין-משרדית, שמורכבת מנציגים של משרד התחבורה, משטרת ישראל, חברת נתיבי ישראל, הרלב"ד

אסנת אלגום מזרחי:  יש קריטריונים ותבחינים שלפיהם קובעים מה יהיה מוקד סיכון, או מה יהיה כביש שניתן לו תעדוף של טיפול ותיקון

אסנת אלגום מזרחי:       לקראת הדיון היום ניסיתי לדבר עם ראיף סלאם, שהוא מנהל אגף תשתיות בין-עירוניות במשרד התחבורה

אסנת אלגום מזרחי:  לשבחו ייאמר שהוא ענה לי ביום חופש שלו

אסנת אלגום מזרחי:  רציתי לשאול אותו מה הסטטוס של מוקדי הסיכון, מה קורה עם תוכנית החומש, מכיוון שתוכנית החומש הקודמת הייתה בין השנים 2017 ל-2021, והסתיימה

אסנת אלגום מזרחי:  כרגע אנחנו מדברים על התוכנית החדשה, בין 2023 ל-2027, כשהתקציבים שאנחנו דנים בהם הם לשנתיים הקרובות – 2024-2023

אסנת אלגום מזרחי:       אחד הנתונים החשובים שהוא אמר לי, הוא שבמשך השנים חלו קיצוצים מאוד גדולים בתקציבים שהוקצו לתוכנית החומש הקודמת

אסנת אלגום מזרחי:  אם אנחנו מדברים על השנים 2018-2017, אז היו 230 מיליון שקלים בשנה כדי להסדיר את מוקדי הסיכון שנבחרו, בשנת 2019, כשכבר היו לנו כמה מערכות בחירות ונגררו לתוך שנת 2020 עם הקורונה, היה קיצוץ של 40 מיליון שקלים אוטומטית, כך שהוקצו 190 מיליון שקלים

אסנת אלגום מזרחי:  לאחר מכן, בשנת 2020, חלק גדול מאוד מהפרויקטים הוקפאו

אסנת אלגום מזרחי:  משרד התחבורה קיבל 50 מיליון שקלים פה, 50 מיליון שקלים שם, אבל מוקדי הסיכון כמעט נעצרו לגמרי

אסנת אלגום מזרחי:       ממה שהבנתי עכשיו, משרד התחבורה קיבל אישור רשמי ממשרד האוצר ל-180 מיליון שקלים, לטובת העניין של מוקדי הסיכון, מה שיאפשר לו להתניע שוב את התהליך ולסגור את הפער שנוצר

אסנת אלגום מזרחי:  מלכתחילה, תוכנית החומש הייתה מתוקצבת ב-250-230 לשנה, כלומר 1

אסנת אלגום מזרחי: 2 מיליארד לחמש שנים

אסנת אלגום מזרחי:  חשוב לציין שיש קשר ישיר בין מוקדי סיכון לבין תאונות דרכים, ואני מניחה שראש האגף יתייחס לזה

אסנת אלגום מזרחי:  לפי הנתונים של משרד התחבורה, יש ירידה של 40%-50% בממוצע בתאונות, במוקדים שבהם טופלו התשתיות

אסנת אלגום מזרחי:  כשאנחנו מדברים על תיקוני תשתית, זה יכול להיות מתיקונים קטנים ועד תיקונים גדולים

אסנת אלגום מזרחי:  זה יכול להיות מחלפים וזה יכול הרחבה של כביש, מפרדה או הוספת תאורה

אסנת אלגום מזרחי:  זה לגבי החומש המתוכנן

אסנת אלגום מזרחי:           ביקשתי ממשרד התחבורה לקבל רשימה של הפרויקטים, איזה כבישים מתועדפים ומה הקריטריונים, אבל נאמר לי שזה נמצא עדיין בעבודה פנים-משרדית, זה לקראת אישור, יש כבר רשימה, יש פרויקטים וזה טעון אישור של השרה ושל משרד האוצר

אסנת אלגום מזרחי:  לקראת סוף השנה הזאת ניתן יהיה לפרסם אותם

אסנת אלגום מזרחי:  אני רק אציין שבדרך כלל משרד התחבורה לא מפרסם את המקטעים באיזשהו ממשק או באיזשהו מאגר

אסנת אלגום מזרחי:  אנחנו מבקשים בכל פעם מחדש מהמשרד את המקטעים ואת הסטטוס, ואיפה עומד כל פרויקט

שלום דנינו: זה בדיוק מה שביקשנו לפגישה הזאת

שלום דנינו:  אנחנו רוצים לראות מקטע-מקטע – מה מתוכנן, מה מבוצע, איזה תקציב הושקע

שלום דנינו:  זה מה שביקשנו

בועז טופורובסקי: בנוסף לכך, מה הורידו מהתכנון ושינויים שיש

אסנת אלגום מזרחי: זאת שאלה מצוינת לנציגים ממשרד התחבורה שנמצאים כאן

אסנת אלגום מזרחי:  נקודה נוספת שקשורה לדיון שלנו היום, בשנתיים האחרונות נתבקשתי אישית על ידי כמה חברי כנסת לבדוק איזושהי שכיחות והישנות של תאונות דרכים בכבישים מסוימים

אסנת אלגום מזרחי:  לדוגמה, לאחרונה כתבנו מסמך עם חבר הכנסת דנינו שיושב כאן, על כביש 40, על 230 הקילומטרים הדרומיים

אסנת אלגום מזרחי:  כתבנו גם מסמך לפני כן לחבר הכנסת לשעבר מאיר יצחק הלוי על כביש 90

אסנת אלגום מזרחי:  כנ"ל לגבי כביש 436 בתוך ירושלים, שדרות גולדה מאיר

אסנת אלגום מזרחי:  אנחנו יכולים לראות שבהחלט יש כבישים ששכיחות התאונות בהם עולה – אני מדברת גם על תאונות קטלניות, וזה לא רק העניין של התאונה, אלא גם חומרת התאונה

אסנת אלגום מזרחי:  כל תאונה קטלנית גובה הרוגים

אסנת אלגום מזרחי:  אנחנו  יכולים לראות את זה בכביש 40 השנה, ולא צריך אפילו להסתכל בלמ"ס כדי לראות את התאונות הקטלניות שהיו שם

שלום דנינו: לפני שבועיים, לפני שבוע

דוד ביטן: גם לפני שבוע היה?     

שלום דנינו: השבוע

שלום דנינו:  שחר, איש חינוך ממדרשת שדה בוקר

שלום דנינו:  הוא נסע על הכביש בין עיר הבה"דים עד מצפה רמון – 60 קילומטר – מקטע אחד עד משאבי שדה, משאבי שדה-שדה בוקר, ושדה בוקר עד מצפה

שלום דנינו:  בסך הכול 60 קילומטר

שלום דנינו:  משאית בטון דרסה אותו, והוא לא היה יכול להימלט מהתאונה הזאת

שלום דנינו:  הילד הקטן מעיין לפני שבועיים ופצועים נוספים

שלום דנינו:  כביש רצחני וקטלני

שלום דנינו:  חשוב להדגיש שהכביש הזה, לפי עבודה שעשיתם, מסוכן פי 4 מכל כביש אחר, כאשר רמת הסיכון הממוצעת היא 2

שלום דנינו: 3 בסקאלה שלכם

בועז טופורובסקי: היה אמור להיות 20 מיליון שקל ב-2023, והבנתי שהורידו את מקטע טללים

אסנת אלגום מזרחי: לכביש הספציפי הזה

אסנת אלגום מזרחי:  מהמסמך עלה שיש שני מקטעים ספציפיים שבהם מבחינה סטטיסטית התרחשו הרבה יותר תאונות, שזה בין שדה בוקר לבאר שבע, ובין באר שבע לקריית גת, הכביש הישן, כביש 40 דרום

אסנת אלגום מזרחי:  חשוב לסייג ולציין, שאנחנו אישית לא יכולים לעשות השוואה בין כביש לכביש מכיוון שיש עוד הרבה נתונים מעבר לשכיחות של תאונות דרכים, שיכולים להיכנס כאן

אסנת אלגום מזרחי:  קודם כול, צריך לעשות תקנון של נתוני גודש תנועה, נסועה ומאפייני תשתית, שזה בדיוק מה שמשרד התחבורה עושה בוועדת מוקדי סיכון

אסנת אלגום מזרחי:  גם כשביקשתי מנתיבי ישראל רשימה של פרויקטים שנעשו בכביש הספציפי הזה כדי לראות מה כן נעשה בשש-עשר השנים האחרונות, בנתיבי ישראל הייתי צריכה לדבר עם כל מנהל אגף בנפרד, מכיוון שאין להם מערכת אחת, מאגר אחד וממוחשב של נתונים, שמתכלל את כל הפרויקטים

אסנת אלגום מזרחי:  השגנו רק פרויקטים נבחרים ולא קיבלנו את התמונה המלאה

בועז טופורובסקי: לא קיבלתם את התמונה המלאה? זאת אומרת שאין להם

אלון שוסטר: אני חושב שזאת אחת הנקודות החשובות – אחר כך נשמע את ראש אגף התנועה

אלון שוסטר:  אני בא מהשלטון המקומי, וכל ראש רשות דואג לחלקת האלוהים הקטנה שלו, קצת ראייה רוחבית

אלון שוסטר:  צריך מבוגרים אחראים; מבוגרים שמסתכלים על גודש ועל תאונות, מסתכלים על איזשהו איזון בין הרשויות

אלון שוסטר:  יש פה קצת סיג ושיח

אלון שוסטר:  איך אנחנו יכולים להיות בטוחים שחלוקת המשאבים עושה שכל וצדק?      

בועז טופורובסקי: זאת שאלה לנתיבי ישראל

אלון שוסטר: יש פה איזה אקו-סיסטם בין הפוליטיקה לבין אנשי המקצוע ונציגי הציבור ברשויות

אלון שוסטר:  אין פה קולות קוראים קלאסיים במובן הזה

אלון שוסטר:  יש פה המון שיקול דעת והפניית לחצים

בועז טופורובסקי: לא תמיד החלוקה שקופה

אלון שוסטר: חד-משמעית, וזה מה ששמעת כרגע

אסנת אלגום מזרחי: זה מה שאמרתי קודם

דוד ביטן: מי נמצא פה ממשרד התחבורה? ניתן קודם כול לראש אגף התנועה, כהמשך לישיבה הקודמת, ואחר כך נעבור אליכם

דוד ביטן:  כן, בבקשה

דוד ביטן:  קודם כול, מתייעצים איתך? אתם הגורם המקצועי בעניין הזה

דוד ביטן:  מתייעצים לפני התקציבים או רק אומרים לכם מה משקיעים ומה לא משקיעים?     

יהודה בן עטר: אני אשיב לך, אדוני היושב-ראש

יהודה בן עטר:  קודם כול, אני רוצה להודות לך

יהודה בן עטר:  אני צריך להקדים ולומר תודה על זה שהזמנת אותי

יהודה בן עטר:  זאת הזדמנות מצוינת גם להציג במקרו את מה שעושה אגף התנועה בכוחותיו הכמעט דלים, כדי לסייע ולצמצם את תאונות הדרכים במדינת ישראל

יהודה בן עטר:  אנחנו באגף התנועה רואים בעניין הזה – בלי קלישאות – שליחות, ואנחנו עמלים על כך יום-יום

אלון שוסטר: אני בא מעוטף עזה

אלון שוסטר:  יצאנו מהסגר הביטחוני, ובצומת יד מרדכי אני רואה פתאום שוטר תנועה

אלון שוסטר:  עבר לי בראש: מה רוצים מאיתנו? גמרנו את הלחץ הזה מהאויבים וכולי, ונופלים עלינו

אלון שוסטר:  אחר כך אמרתי לעצמי: לא, מצוין

אלון שוסטר:  לחזור, להתאפס, לזכור מאיפה מתים לא פחות, או הרבה יותר

אלון שוסטר:  אז תודה על כל מה שאתם עושים

בועז טופורובסקי: נכון, ולא רק זה

בועז טופורובסקי:  איפה שיש שוטר תנועה – אין תאונות

בועז טופורובסקי:  כשהשוטר עומד – אין תאונה

יהודה בן עטר: אני אסביר לכם למה אנחנו מזהים ירידה בכמות התאונות – זה לרקע הכללי – במניין התאונות, גם בנפגעים

יהודה בן עטר:  שינינו במידה מסוימת את מדיניות האכיפה

יהודה בן עטר:  אגף התנועה אחראי על פי פקודת המשטרה על הצירים הבין-עירוניים במשטרת ישראל

יהודה בן עטר:  המחוזות אחראים על מה שקורה בתחום עירם, ואנחנו אחראים על הצירים הבין-עירוניים

יהודה בן עטר:  למרות שאנחנו, בגלל המקצועיות שלנו, נכנסים גם פנימה למחוזות כדי לסייע להם לצמצם את תאונות הדרכים, עד כמה שאפשר

יהודה בן עטר:       לעניין התשתיות, אדוני היושב-ראש, העניין הזה מטריד אותנו מאוד

יהודה בן עטר:  אני יכול לומר שבכל אירוע של תאונה קטלנית בעיקר, תאונה רבת נפגעים או תאונה קשה, אנחנו מוציאים בוחן למקום

יהודה בן עטר:  הוא רואה, סוקר, כולל מהנדס, ואחרי זה הוא מוציא דוח מסודר לגבי הגורמים לתאונה, ומצב התשתיות באזור התאונה

יהודה בן עטר:  הוא גם ממליץ מה לעשות כדי לשפר את התשתיות האלה

אלון שוסטר: זה דוח שקוף לציבור?     

יהודה בן עטר: כן, בוודאי

יהודה בן עטר:  אני יכול להראות לך דוגמה

יהודה בן עטר:  הבאתי דוחות גם משנים קודמות וגם מהשנה הנוכחית, ואפשר לראות שאנחנו מוציאים דוח, לנת"י, למהנדס הראשי של נת"י

יהודה בן עטר:  הדוח הזה יוצא בצורה מסודרת למקום התאונה, הסיבה לתאונה, ואם אנחנו מזהים בעיות תשתיתיות במקום התאונה, אנחנו מוציאים המלצות עד לרמה של מיקום תמרורים או שיפור התשתיות באותה תאונה

יהודה בן עטר:  אנחנו עושים את זה בכל תאונה ותאונה

יהודה בן עטר:  מה שאתה רואה לפניך, זה רק דוגמה אחת

בועז טופורובסקי: זה מגיע רק לנת"י? אין כאן אף אחד מנת"י?     

עידית חנוכה: רק נציין שהם הוזמנו לדיון

יהודה בן עטר: את הדוח הזה אנחנו מוציאים גם לרלב"ד וגם לנת"י

יהודה בן עטר:  בעיקרון, הם הגורם המרכזי ובעל היכולת לטפל

אלון שוסטר: יש מערכת של בקרה או של ניטור ההמלצות של אותם בוחני תנועה?     

יהודה בן עטר: בוודאי

יהודה בן עטר:  אנחנו כל הזמן בשטח

יהודה בן עטר:  למעשה, אנחנו הראשונים כדי לראות שינויי תשתיות בעקבות גשמים, בורות בכביש

יהודה בן עטר:  אלה דברים שקורים תוך כדי, אבל יש תשתיות של צירים מרכזיים – אם אנחנו מתייחסים לכביש 40 שהצגתם כרגע, זה כביש מאוד בעייתי

בועז טופורובסקי: זאת דוגמה לדוח?     

יהודה בן עטר: זאת דוגמה לדוח שמוציא המהנדס שלנו למהנדס של נת"י, לידיעת הרלב"ד על התאונה, המיקום שלה, הסיבות שלה ומה אנחנו ממליצים כדי לשפר את התשתיות במקום

יהודה בן עטר:  בדרך כלל, יש לנו שיתוף פעולה פורה ומצוין

יהודה בן עטר:  אני מקפיד על העניין הזה

יהודה בן עטר:  אנחנו מעבירים להם את הדוח, והם עושים את התיקונים בהתאם ליכולות שלהם, ואני לא אכנס לזה

יהודה בן עטר:  זה לא תחום שביכולתי להשפיע עליו

יהודה בן עטר:   מה אנחנו עושים באגף התנועה כדי לצמצם את מניין התאונות, בוודאי עם הרוגים? אנחנו עובדים על ארבעה נדבכים עיקריים, וזה בעקבות העובדה שאין לנו מספיק כוח אדם, אז אנחנו עובדים בפרטו

יהודה בן עטר:  אנחנו מקפידים על נוכחות ובולטות בצירים המשפיעים ובצירי הסיכון

יהודה בן עטר:  אתם מגיעים לכנסת כמעט מידי יום, ותוכלו לראות את הניידות שלנו על אם הדרך

יהודה בן עטר:  אני חושב שהנוכחות והבולטות מאוד משפיעה על התאונות

יהודה בן עטר:  אנחנו רואים ירידה מהמחצית השנייה של שנה קודמת עד היום

יהודה בן עטר:  תודה לאל, יש לנו ירידה גם במניין ההרוגים, וודאי וודאי במניין הנפגעים בתאונות עצמן

יהודה בן עטר:  אנחנו פועלים מול אוכלוסייה משפיעה

שלום דנינו: מה המספרים?     

יהודה בן עטר: נכון להיום, מתחילת השנה אנחנו עומדים על 139 הרוגים בשנת 2022 ו-138 הרוגים השנה

יהודה בן עטר:  פחות אחד

יהודה בן עטר:  הדברים האלה יכולים להשתנות עם אירוע קטלני אחד, שיכול להשפיע לכאן או לכאן

יהודה בן עטר:  בגדול, בשנה בממוצע נהרגים במדינת ישראל בשנים האחרונות כ-350 אנשים

יהודה בן עטר:  אני יכול להגיד לך, שזה לא משנה מה אנחנו עושים

יהודה בן עטר:  אנחנו יכולים להגביר את האכיפה או לצמצם אותה

יהודה בן עטר:  מניין ההרוגים במדינת ישראל – 350 הרוגים לשנה בממוצע

יהודה בן עטר:  אלה נתונים, חברים, שאסור לנו להשלים איתם

יהודה בן עטר:  לצערי הרב, לפעמים הדברים עוברים כלאחר יד בגלל שלא מדובר במלחמה

אלון שוסטר: נדמה לי שאני זוכר מספרים יותר גדולים בעשורים הקודמים

אלון שוסטר:  אני לא בטוח

יהודה בן עטר: אלה המספרים, פחות או יותר, לאורך השנים האחרונות

יהודה בן עטר:  בשנה שעברה, בגלל המתכונת החדשה שאנחנו עובדים – צירים משפיעים, אוכלוסייה משפיעה – אנחנו ממש ממקדים את הפעילות שלנו במיקוד מדויק לגבי הסיבות לתאונה מחקרית

יהודה בן עטר:  הצלחנו לצמצם את התאונות

יהודה בן עטר:  בשנה שעברה ירדנו ב-14 הרוגים פחות מ-2021

יהודה בן עטר:  אלה 14 אנשים שהיגון לא הגיע אליהם הביתה, לשמחתנו, אבל זה לא מספיק ואנחנו ממש לא מסתפקים בזה

יהודה בן עטר:  השנה אנחנו עומדים על 139 הרוגים, אחד פחות

יהודה בן עטר:  בכל יום ובכל דקה הדברים משתנים לכאן או לכאן, ולזה אסור להסכים

יהודה בן עטר:  זה תלוי בתשתיות, בוודאי ובוודאי; זה תלוי ביכולת האכיפתית של המשטרה – איפה אנחנו נמצאים, כמה אנחנו נמצאים

יהודה בן עטר:  כשאתם מדברים על כביש 40, ביכולות שלנו אנחנו נותנים היום ניידת אחת על כל 100 קילומטר, ובמדינות ה-OECD יש ניידת על כל 10 קילומטר

יהודה בן עטר:  תראו את ההבדלים המשמעותיים ביכולת האכיפה במדינות המתקדמות באירופה לעומת היכולת שלנו, שהיא דלה מאוד

אלון שוסטר: אם תגיע תוספת כספית למשטרה, היא תופנה גם לאגף שלך?     

יהודה בן עטר: יצא סיכום של המשרד לביטחון פנים לגבי חלוקת הכספים

יהודה בן עטר:  אדוני, אני חסר היום באגף התנועה, בגלל כל מיני עניינים אובייקטיביים ששוטרים פחות ופחות מגיעים אלינו ועוזבים אותנו, קרוב ל-120 שוטרים

יהודה בן עטר:  זה פחות 120 ניידות

שלום דנינו: יש לך תקן

דוד ביטן: ואין אנשים

יהודה בן עטר: כן

יהודה בן עטר:  חסרים לי 120 בתקינה

יהודה בן עטר:  ועדת שיינין משנת 2005, ועדה ממשלתית שקבעה שצריך 450 ניידות למשמרת לאגף התנועה

יהודה בן עטר:  שים לב, ב-2005, לפני 20 שנה בדיוק

יהודה בן עטר:  מאז – כלום

יהודה בן עטר:  לא קיבלנו תוספות ואנחנו עובדים עם מה שיש

בועז טופורובסקי: יש 270

יהודה בן עטר: ועדיין, אדוני היושב-ראש, חברים נכבדים, אנחנו מצליחים איכשהו להחזיק את השור בקרניו

יהודה בן עטר:  יותר נהגים, יותר מכוניות, יותר לחץ בכבישים, יותר כעס של נהגים שלא מצליחים להגיע הביתה בגלל פקקים

יהודה בן עטר:  יש עניינים אובייקטיביים, ואנחנו איכשהו מצליחים להחזיק את זה

יהודה בן עטר:  כמה זמן זה יחזיק? אני לא יודע, אבל המצב לא פשוט

יהודה בן עטר:  אנחנו בוודאי ובוודאי זקוקים לשוטרים נוספים כדי להגביר את האכיפה וכדי להגביר את היכולת שלנו לצמצם

יהודה בן עטר:  אי-אפשר להשלים עם 350 הרוגים בשנה

אלון שוסטר: עדיין לא ענית

אלון שוסטר:  האם הרפורמה התקציבית הזאת תבוא לידי ביטוי באגף?     

יהודה בן עטר: אני יודע שיש שם סעיף שמתייחס גם לאגף התנועה

יהודה בן עטר:  כמה נקבל? אני לא יודע להגיד לך כרגע, מכיוון שהתקציב עדיין לא עבר למשטרה, והחלוקה עדיין לא נעשתה

יהודה בן עטר:  אני מקווה מאוד שיתייחסו

אלון שוסטר: יש לזה משמעות קריטית

אלון שוסטר:  אצלנו בעוטף ובכל הארץ צריך לעשות בין ביטחון לתחושת ביטחון

אלון שוסטר:  תחושת הביטחון היא קריטית בדרכים

בועז טופורובסקי: גם ב-232

בועז טופורובסקי:  זה סכנת נפשות

דוד ביטן: שוסטר, אני מציע שנתמקד כרגע בתשתיות, כי זאת השאלה שעומדת לפתחינו היום עם משרד התחבורה

דוד ביטן:  ברור שיש בעיות כוח אדם וכולי

אסנת אלגום מזרחי: כמה ניידות יש היום לאגף התנועה?     

יהודה בן עטר: אגף התנועה מצליח להוציא, עם סיירת האופנועים שלו, עם הניידות ועם המתנדבים – יש לנו 2,500 מתנדבים, אנשים מצוינים שבלעדיהם אנחנו לא יכולים לתפקד

יהודה בן עטר:  אני מצליח איכשהו לגרד 120 ניידות ביום, בחלוקה לשלוש משמרות

יהודה בן עטר:  שימו לב, זה כלום

בועז טופורובסקי: יש עכשיו 40 ניידות במדינת ישראל - - -     

יהודה בן עטר: יש 120 ואנחנו מצליחים לייצר ביממה

בועז טופורובסקי: על כמה קילומטר נסועה? אתם מבינים שאין אכיפה

בועז טופורובסקי:  בפוקס אנחנו רואים אותן

בועז טופורובסקי:  בגלל שאנחנו נוסעים בכביש מס' 1, אנחנו רואים ניידות פה ושם

בועז טופורובסקי:  אני לא מאשים אותך; אתה עושה עבודת קודש

בועז טופורובסקי:  אבל איך אתה יכול על מדינה שלמה עם 120 ניידות?     

יהודה בן עטר: אני רק מתקן, חבר הכנסת טופורובסקי, 120 ניידות במשמרת לעומת ועדת שיינין שקבעה 450 ניידות

יהודה בן עטר:  תראו את הפערים, ועברו עשרים שנה

בועז טופורובסקי: לא הגיוני

בועז טופורובסקי:  אני יכול להגיד כמה דברים?     

דוד ביטן: לא, בוא נתמקד כרגע בתשתיות

דוד ביטן:  יש לך את הוועדה לבטיחות בדרכים, אז תתכנסו שם

דוד ביטן:  כרגע מעניין אותי בישיבה הזאת, ובשביל זה הזמנתי את כולם, זה הנושא של התשתיות

בועז טופורובסקי: אבל נת"י לא הגיעו לכאן, אתה מבין?     

דוד ביטן: יש רשימה של כבישים מסוכנים, נכון?     

יהודה בן עטר: כן, ודאי

דוד ביטן: הרשימה הזאת קיימת? היא ניתנת למשרד התחבורה?     

יניב יעקב: עדיין מחפשים את הרשימה

יניב יעקב:  הרשימה קיימת עשרות שנים, ובכל שנה היא מתחדשת ופשוט לא מפרסמים אותה

דוד ביטן: רק רגע

דוד ביטן:  כשאתם עושים תוכנית עבודה, אתם מתייעצים עם המשטרה, עם אגף התנועה? או שאתם מחליטים לבד לעשות מה שאתם רוצים?     

אבי דרוט: בוקר טוב, אדוני היושב-ראש, אני מנהל אגף משאבי פיתוח במשרד התחבורה

דוד ביטן: נותנים לך רשימה או שהם עושים טובה?     

יהודה בן עטר: אני אשיב דבר דבור על אופניו, אדוני היושב-ראש

יהודה בן עטר:  קודם כול, יש לנו רשימה של כבישים, ואנחנו יודעים בכל כביש, בכל יום ובכל דקה את כמות התאונות שם – גם הקלות, גם הקשות וגם הקטלניות

יהודה בן עטר:  כל מה שמדווח, כמובן

יהודה בן עטר:  רשימת הכבישים מכביש 4, 60, 20 וכולי

דוד ביטן: כביש 4 בעייתי בגלל שהוא ארוך

אבי דרוט: כביש 4 הוא הכביש המשפיע ביותר והבעייתי ביותר בכבישי ישראל

יניב יעקב: קלעת לנקודה, קלעת לנקודה

יניב יעקב:  כביש 4 בעייתי כי הוא ארוך

יניב יעקב:  גם 60 וגם 90

יניב יעקב:  כל הכבישים הארוכים הם בעייתיים כי פר קילומטר זה יותר בעייתי

יניב יעקב:  זה גם עולה באותה מידה

יניב יעקב:  תגדיר כביש ארוך – הגדרת כביש מסוכן

יהודה בן עטר: אני רוצה להוסיף בעניין הזה משהו שחשוב שתבינו

יהודה בן עטר:  בגלל המחסור המשמעותי בשוטרים באגף התנועה, אנחנו פועלים ביחד עם הרלב"ד, עם אור ירוק, בוודאי ובוודאי עם משרד התחבורה

יהודה בן עטר:  אני אתן לך לדוגמה את כביש 90, שזה כביש של 120 קילומטר

יהודה בן עטר:  כולכם מכירים את הכביש הזה בדרך לאילת, והיכולת שלנו לאכיפה של שוטרים בפועל היא קטנה

יהודה בן עטר:  יש לנו שלוש ניידות לאורך הציר הזה במשמרת

יהודה בן עטר:  הכנסנו לשם למערכת טכנולוגית, וכרגע היא נמצאת בשלבים הסופיים שלה בבדיקה, שמאפשרת לנו לבדוק טכנולוגית מהירות ממוצעת

יהודה בן עטר:  כלומר, אם רכב יצא מאילת, הוא נוסע לאורך כביש הערבה והגיע מנקודה לנקודה במהירות מסוימת, אנחנו יודעים שהוא עבר את המהירות

יהודה בן עטר:  כל נהג יחשוב פעמיים אם הוא מגביר את המהירות

שלום דנינו: ואם הוא טוען שהוא שתה קפה ב-101, אתה תגיד לו: לא עצרת?     

יהודה בן עטר: לא, אדוני

יהודה בן עטר:  יש מספר מערכות שבוחנות אותו לאורך הציר

יהודה בן עטר:  אנחנו יודעים לעשות את זה ברחל בתך הקטנה מכיוון שבתי המשפט מחייבים אותנו באמינות בעניין הזה

יהודה בן עטר:  אני רק רוצה להוסיף שאם הוא עובר פס לבן, למשל, לאורך הציר הזה, במקומות שאני לא יכול לראות אותו, אנחנו יכולים לזהות אותו באמצעות המצלמות, ככל שהוא עקף את הנתיב השמאלי ומתרחק מהמצלמה

יהודה בן עטר:  המערכת הזאת, ברגע שנאשר אותה – אני רוצה להגיד מילה טובה גם לרלב"ד בעניין הזה, שאפשר לנו והקצה לנו את התקציב הזה

אלון שוסטר: זה אומר שירשיעו על סמך ממוצע?     

יהודה בן עטר: כן

יהודה בן עטר:  אם עברת את המהירות הממוצעת והגעת מנקודה לנקודה – זה נוסחה פשוטה – אכלת אותה

שלום דנינו: אתה מדבר על שלב האכיפה, ואותנו מעניין איך מטפלים בכבישים ואיך מקצים

שלום דנינו:  זה מה שאנחנו מבקשים לדעת ממשרד התחבורה, כי אנחנו עומדים לפני תקציב ואנחנו רוצים לדעת איזה כבישים הולכים להיות מתוקצבים בתקציב הזה, ומה הולך להיות בתקציב החומש

שלום דנינו:  זה הנושא החשוב

אלון שוסטר: אני רוצה לחדד

אלון שוסטר:  רוצים לדעת – זה מצוין

אלון שוסטר:  אנחנו גם רוצים לדעת מה הם חילוקי הדעות

אלון שוסטר:  האם ההחלטות מושכלות? האם מה שמתקבל, יש למי מכם השגות כלשהן? ואם אפשר להיות גלויים בחילוקי הדעות, זה לגיטימי שיהיו חילוקי דעות

אלון שוסטר:  בואו, תשמיעו לנו

בועז טופורובסקי: גם יש שינויים

בועז טופורובסקי:  בשנה שעברה הייתה הצעה, ועכשיו יש הצעה

דוד ביטן: חומש, חומש, אבל בינתיים יש לנו את השנתיים האלה

דוד ביטן:  בינתיים אנשים נהרגים בתאונות, אז אני לא יכול להמתין לעוד חמש שנים

דוד ביטן:  כשאתם עושים תוכנית של כל הכבישים במדינת ישראל – ודאי שזה לא רק אלה, וצריכים לטפל בהרבה מאוד תחומים – איך אתם מחליטים במסגרת התקציב ומבחינת סדרי עדיפויות, כמה להשקיע בכבישים המסוכנים? אתם מתייעצים עם המשטרה? אני לא מבין את העניין הזה

דוד ביטן:  הם לא צד במערכה הזאת?     

אבי דרוט: ברשותכם, אני אתחיל בזה שאימא שלי נהרגה בתאונת דרכים לפני אי אלו שנים

אבי דרוט:  אני קשור עמוקות לרלב"ד, ואני אפילו משמש כדירקטור ברלב"ד

אבי דרוט:  אני מכיר את הנושא די טוב, ולכן, אני ארשה לעצמי לחלוק על כמה פרדיגמות מאוד ברורות לכולם

אבי דרוט:  קודם כול, ההנחה שכאשר משפרים כביש מורידים תאונות דרכים, היא הנחה לאו דווקא נכונה

אבי דרוט:  במקרים רבים, כביש טוב זה כביש עם תאונות דרכים

אבי דרוט:  ככל שהכביש יותר טוב, נוסעים יותר מהר, נוסעים בפחות זהירות וממילא עושים יותר תאונות

אבי דרוט:  אפילו תאונות קשות

שלום דנינו: סליחה, אתה יכול לנמק את שתי התאונות האחרונות בכביש 40? לפי התיאוריה שלך, איך נהרג הילד הזה, הרי לא הייתה גדר הפרדה

שלום דנינו:  התאונה לפני שבוע עם הבחור ממדרשת שדה בוקר, שלא היה לו לאן להטות את הרכב, ודרסה אותו משאית בטון

שלום דנינו:  על איזה פרדיגמות אתה מדבר, אחי?     

אבי דרוט: בנוסף, יש פרדיגמות שקובעות שיש כבישים יותר מסוכנים ופחות מסוכנים, אבל בדרך כלל לא לוקחים בחשבון את אורך הכביש, את אורך המקטע, את האקראיות שיש

דוד ביטן: אפשר ממוצע

אבי דרוט: הממוצע לא עובד, זה מספרים קטנים מדיי

שלום דנינו: 60 קילומטר

שלום דנינו:  בואו נהיה ענייניים

שלום דנינו:  חברים, מרחתם אותנו בישיבה הקודמת

שלום דנינו:  הייתה פה גברת, שאני לא רואה אותה עכשיו בצוות

שלום דנינו:  יש 60 קילומטר מעיר הבה"דים למצפה רמון

שלום דנינו:  60 קילומטרים מסוכנים בנגב, שיש שם עבריינות נוספת, גמלים ואנשים שיורדים לחושות שלהם

שלום דנינו:  איפה זה עומד בתקציב שלכם?     

אבי דרוט: פרדיגמה נוספת שאני מבקש להפריך, היא שיש תלות בתשתיות, כשכולנו יודעים שהתלות המרכזית היא אכיפה

אבי דרוט:  זאת אומרת, לא משנה כמה אני אשפר תשתיות, ואני משפר כל הזמן את התשתיות

דוד ביטן: ברור שצריך גם את זה

אבי דרוט: לא, לא, רגע, רגע

אבי דרוט:  לא ברור שצריך גם את זה

אבי דרוט:  סליחה, אני מתנצל

אבי דרוט:  אנחנו עושים המון תשתיות, אבל כשהאכיפה לא מתקרבת למקום שהיא צריכה להיות, התשתיות פשוט לא משנות

אבי דרוט:  כמעט לא משנות

אבי דרוט:  אני אתייחס לכמות התשתיות שאנחנו שמים

אבי דרוט:  המספר 180 מיליון הוא נכון, רק שיש עוד מספרים

אבי דרוט:  יש את כל המספרים שמתחבאים בתוך האחזקה של נת"י; יש את המספרים שמתחבאים אצל חבר הכנסת טופורובסקי עם הפסים מתחת לזה; יש כשלים ברשת

אבי דרוט:  יש המון דברים שמתחבאים בהרבה מאוד תקציבים, כולל הרחבות כבישים שהם לא נת"צים ונועדו גם למעבר של אנשים

אבי דרוט:  כשאני מרחיב כביש, אני אוטומטית גורם ליותר בטיחות בכביש

אבי דרוט:  יש את כביש 66, יש את גולני-דברת, יש את כביש 55

אבי דרוט:  יש המון כבישים שאנחנו עושים, שהם לא בטיחות, אבל ברור שהם בטיחות

אבי דרוט:  עכשיו בוא תצבע איזה אחוז של הכביש הוא בטיחות, ואיזה אחוז הוא לא

אבי דרוט:       ביקשתם לדעת רשימה של מוקדי סיכון

אבי דרוט:  יש לנו רשימה, ואני יכול להציג לכם אותה, אבל היא לא רלוונטית כי היא כל הזמן  - - -     

שלום דנינו: סליחה, אני באמת מתנצל, אדוני היושב-ראש, לא יזמנו את הדיון הזה בשביל לשמוע דברים כלליים

שלום דנינו:  אנחנו מבקשים לדעת מה יש בתקציב הזה, ואיזה מקטעים

שלום דנינו:  אנחנו לא יכולים לדבר עוד פעם על תיאוריות

דוד ביטן: רגע, רגע

דוד ביטן:  קודם כול, הוא יכול לתת מגמות כלליות וסיבות כלליות

דוד ביטן:  אין ויכוח על זה

דוד ביטן:  אנחנו אומרים בעיקרון שמשרד התחבורה צריך לשים לב לכבישים המסוכנים ולהשקיע בהם כספים על מנת לפתור את הבעיות

דוד ביטן:  ברור שזה לא פותר את כל הבעיה, ויש עוד כללים בנושא של אכיפה, טעויות אנוש וכל מיני דברים

דוד ביטן:  אף אחד לא אומר שאם אתה תטפל בכבישים האלה, מחר בבוקר לא יהיו שם תאונות

דוד ביטן:  אף אחד לא אמר את זה ואף אחד לא יגיד את זה

דוד ביטן:  עם זאת, אתם רואים שאתם צריכים לטפל בכבישים האלה לא במכה אחת

דוד ביטן:  ברור שלא ניקח עכשיו את כל המיליארדים שיש לתחבורה ונשקיע רק בכבישים האלה

דוד ביטן:  אבל לדעתי אתם לא משקיעים מספיק

דוד ביטן:  אתם לא לוקחים את זה בחשבון באופן ראוי, יחסית לסדרי העדיפויות

דוד ביטן:  אתם לא מתייעצים עם המשטרה

אבי דרוט: אנחנו כן

אבי דרוט:  ברור שאנחנו מתייעצים עם המשטרה

דוד ביטן: לא שמעתי

דוד ביטן:  אני שם לב באוזן

דוד ביטן:  שאלתי אותו כמה פעמים והוא לא ענה לי

אבי דרוט: התשובה היא שחלק נכבד מהבחירה של מוקדי הסיכון      

דוד ביטן: אם הוא לא ענה לי, כנראה ההתייעצות איתם מאוד רופפת, אחרת הוא היה אומר לי מייד

אבי דרוט: אני, אבי, מעולם לא הרמתי טלפון לראש אגף התנועה

דוד ביטן: יש לכם מהנדסים באגף, נכון? הם יושבים איתכם בכלל?      

אבי דרוט: אני מכיר אותם

דוד ביטן: אז מה אם אתה מכיר? יכול להיות שגם אני מכיר אותו, אז מה זה עוזר? זאת היכרות אישית פה? אומרים לכם כמה כסף הולכים להשקיע וזהו?     

דוד ביטן: כמו שאני רואה את זה, כל הזמן אומרים לי תוכנית חומש

דוד ביטן:  אני שואל מה קורה, אומרים לי בעוד ארבע שנים בתוכנית החומש

דוד ביטן:  אני רוצה שאתם תעשו תוכנית

דוד ביטן:  ברור שאנחנו לא יכולים לעכב את התקציב, אבל לא משנה

דוד ביטן:  אתם צריכים לעשות שינויים בתקציב באופן הזה – זאת לא בעיה לעשות שינויים בתשתיות

דוד ביטן:  אנחנו יודעים את זה – תגידו לנו איך אתם מוסיפים כספים ומשקיעים כרגע בכבישים המסוכנים

דוד ביטן:  בסדר, לא אדומים

דוד ביטן:  אמרתם לי בפעם שעברה שלא טוב להגיד כביש אדום, אז אני מדבר על כביש מסוכן

דוד ביטן:  אם אתם לא תעשו את זה, אנחנו גם יודעים לעשות בעיות למשרד התחבורה

דוד ביטן:  גם לנו יש סמכויות

דוד ביטן:  אנחנו דורשים מכם את העניין הזה

אבי דרוט: אנחנו מאוד בעד

דוד ביטן: בעד, אבל אני לא רואה את זה

אבי דרוט: אלא שקוראים לנו משרד התחבורה והבטיחות בדרכים

אבי דרוט:  אנחנו גם תחבורה

אבי דרוט:  אנחנו נותנים תחבורה לדיור, אנחנו נותנים תחבורה כדי שאנשים יוכלו לנסוע ברשת, אנחנו נותנים תחבורה ציבורית ואנחנו נותנים גם בטיחות בדרכים

אבי דרוט:  זה חלק אימננטי מתוך התקציב שלנו

דוד ביטן: כמה זמן כביש 40 הוא כביש מסוכן?     

אבי דרוט: למה נדבקנו לכביש 40?     

דוד ביטן: למה? כי נדבקנו

דוד ביטן:  נדבק בזה עכשיו חבר הכנסת, שהוא נציג הדרום

שלום דנינו: כי אנחנו רוצים להידבק

דוד ביטן: כמה זמן הוא כביש מסוכן? 

יהודה בן עטר: כביש 40 מסוכן לאור העובדה שאין בו נתיבי הפרדה

יהודה בן עטר:  כל מפגש שם בין שני כלי רכב מייצר לפעמים תאונה עם כמות הרוגים גדולה

דוד ביטן: כמה זמן זה?     

יהודה בן עטר: זה הרבה שנים

דוד ביטן: חמש שנים

דוד ביטן:  למה אי אפשר לטפל בזה?     

אבי דרוט: מכיוון שיש סדרי עדיפויות, ומכיוון שיש עוד כבישים – 475, 466, 66, 73

דוד ביטן: אבל זה שנים

דוד ביטן:  שנים העניין הזה בעייתי

אבי דרוט: אבל כל הכבישים הם שנים

דוד ביטן: מה זה סדרי עדיפויות?     

שלום דנינו: אז למה עשיתם עד הבה"דים?     

אבי דרוט: אנחנו לא מסדרים כביש כי מישהו בא ואומר: אני רוצה את הכביש

שלום דנינו: נראה לך שזאת נטיית לב שלי, לבוא להתלבש על כביש 40? אתה יכול לראות פה את כל הטבלאות עם נתונים, שזה הכביש הכי מסוכן

שלום דנינו:  בכל שבוע – פתח את הרדיו – נהרג שם בן אדם? למה אתה מנסה להקל ראש, כאילו יש כאן רצון כזה של חבר כנסת?     

אבי דרוט: יש ועדה מקצועית שבוחנת באופן מקצועי את הכבישים, והיא בוחרת את הכבישים

שלום דנינו: למה סיימתם את זה עד הבה"דים? למה לא המשכתם? הכביש היה יותר מסוכן עד הבה"דים?     

דוד ביטן: אני אגיד לך למה עד הבה"דים, בגלל הבה"דים עשו את זה עד הבה"דים

דוד ביטן:  זה הכול

שלום דנינו: ברור

שלום דנינו:  נוסעים שם גם לרמון

שלום דנינו:  בגלל שביטלו את שדה התעופה בשדה דב, אני רואה שהתעבורה גדלה

דוד ביטן: יש השתלטות של משרד האוצר על הדברים האלה, במובן הזה שהם אומרים: כביש חייב להיות כביש כלכלי

דוד ביטן:  ולא תמיד זה כלכלי

דוד ביטן:  לא תמיד

דוד ביטן:  משרד התחבורה גם יש לו מה להגיד, עם כל הכבוד

אבי דרוט: זה נכון חלקית

בועז טופורובסקי: אבי, אני יודע שאתם עושים עבודת קודש, אבל אני רוצה לשאול שאלות כדי להבין

בועז טופורובסקי:  אתה אומר שהקריטריונים ברורים

בועז טופורובסקי:  האם היו מקטעים שירדו בחודשים האחרונים והיו כן נכונים לפני כמה חודשים? למשל, בכביש 40, המקטע של טללים

אבי דרוט: בהחלט, זה יכול להיות

אבי דרוט:  זאת הסיבה שהרשימה לא מפורסמת ורצה כל הזמן, מכיוון שמקטעים נכנסים ויוצאים לפי כמות תאונות הדרכים

יניב יעקב: סליחה, זה פשוט לא הגיוני

יניב יעקב:  זה תכנון קדימה

יניב יעקב:  אי-אפשר להוריד קטעים מעכשיו לעכשיו

יניב יעקב:  ז תכנון שנעשה שנה ושנתיים מראש

בועז טופורובסקי: מה שנכנס לתוכנית חומש, לא יכול להיות שיורד בין ישיבה לישיבה, אלא אם כן זה היה מלכתחילה

בועז טופורובסקי:  אין כאן נציג מנתיבי ישראל, וזה קצת מוזר

עידית חנוכה: מכל חברות התשתית שהוזמנו, שלא נשלחו נציגים

בועז טופורובסקי: בדיבור על תשתיות, החברה הכי גדולה שבונה את כל התשתיות - - -     

דוד ביטן: למה שישלחו? הם בעולם משלהם, אתה מבין?     

בועז טופורובסקי: אני רוצה להגיד משהו, כי אני עובד עם נתיבי ישראל

בועז טופורובסקי:  הם כן עובדים בצורה מסודרת, יש להם מתודולוגיה להגדרת מוקדי סיכון

בועז טופורובסקי:  אני גם יודע שיש להם הרבה מאוד מוקדי סיכון שמפורסמים, והם מכינים אותם והכול

בועז טופורובסקי:  יש לי מחשבה שלא סתם זה לא שקוף ולא ברור

בועז טופורובסקי:  כל אחד יש לו מתודולוגיה קצת שונה, ואין תכלול

בועז טופורובסקי:  יכול להיות שאין תכלול מספיק? נכון יש ועדה בין-משרדית? נציגי איזה משרדים נמצאים בוועדה הבין-משרדית, שקובעת מה הם מוקדי הסיכון?     

אבי דרוט: משרד התחבורה, רלב"ד, משטרה ונת"י

בועז טופורובסקי: כל כמה זמן בממוצע מתכנסת הוועדה הבין-משרדית?     

אבי דרוט: פעם בחודש, לדעתי

דנה דקו מדנס: לקראת תעדוף של סוף שנה היא מתכנסת בערך פעם בחודש

דוד ביטן: אנחנו לא במלחמה עם משרד התחבורה

דוד ביטן:  אולי זה נראה כך, אבל לדעתנו אתם צריכים לבוא ולשים על השולחן את הנושא של הכבישים המסוכנים

דוד ביטן:  לדעתי, בסדרי העדיפויות הכוללים במשרד, אתם לא שמים את זה

דוד ביטן:  זה מה שעלה אצלנו בדיון

דוד ביטן:  יעלו עוד דברים, אבל אני החלטתי לא להתייחס לדברים האלה, אלא ללכת על הכבישים המסוכנים

דוד ביטן:  יש לנו עוד זמן להתייחס לעניין הזה

אבי דרוט: כביש 60 הוא כביש מאוד מסוכן, והוא נכנס פנימה; כביש 90 מאוד מסוכן והוא נכנס פנימה; כביש גולן-דברת מאוד מסוכן והוא נכנס פנימה

אבי דרוט:  תראו את רשימת הכבישים

אבי דרוט:  גם 96

בועז טופורובסקי: רגע, יש אנשים שיש להם מידע

בועז טופורובסקי:  כביש 90 נכנס פנימה, אבל הורידו שלושה מקטעים

בועז טופורובסקי:  זאת אומרת, הורידו את כמות המקטעים

אבי דרוט: הכביש הזה הוא באורך 300 קילומטרים

בועז טופורובסקי: קטורה-פארן, פארן-עין יהב, עין יהב-צומת הערבה

בועז טופורובסקי:  עכשיו נוח שיטה עד הערבה

בועז טופורובסקי:  כל אלה מתוקצבים? זה היה אמור להיות מתוקצב

דוד ביטן: לא, לא

דוד ביטן:  זה בתוכנית חומש בעוד עשר שנים

דוד ביטן:  בחייך, ברור שזה לא מתוקצב

בועז טופורובסקי: בשנה שעברה, כשאני הייתי בקואליציה, זה סגר

בועז טופורובסקי:  עכשיו השתנתה הקואליציה ופתאום זה ירד

בועז טופורובסקי:  אם יש קריטריונים ברורים, זה לא אמור להיות כך

בועז טופורובסקי:  עם קריטריונים ברורים, זה אמור להיות מאוד ברור

דוד ביטן: אני לא חושב שזה קשור לקואליציה כזאת או אחרת

דוד ביטן:  זה קשור יותר לגורמים מקצועיים

דוד ביטן:  לא כל דבר פוליטי

דוד ביטן:  קודם כול, לא נתת לנו תשובות

דוד ביטן:  אתה המהנדס הראשי של אגף התנועה?      

שלמה רוזן: בוקר טוב, אני ראש מדור הנדסה באגף התנועה, ואני רוצה להסביר

שלמה רוזן:  יש ועדה שנקראת ועדת מוקדי סיכון שעליה דיברו, והיא ועדה בין-משרדית

שלמה רוזן:  הוועדה דנה באופן עקרוני וקובעת איפה יש בעיות

שלמה רוזן:  ומה הפתרונות שאנחנו רוצים לתת להן, אבל יש פער בין מה שהוחלט בוועדה לבין מה שמבוצע בפועל כי זה קשור לתקציבים שניתנים לצורך הביצוע

דוד ביטן: כשבא תקציב מדינה, הוועדה לא מתכנסת וקובעת מה התקציב שילך לדברים האלה?     

שלמה רוזן: לוועדה יש תקציב עקרוני, ומתוך התקציב הזה היא גוזרת את הפרויקטים שבהם היא מטפלת

שלמה רוזן:  מאחר והתקציב של הוועדה הספציפית הזאת מוגבל, הוחלט שהפתרונות שהוועדה נותנת הם פתרונות מוגבלים ומצומצמים

שלמה רוזן:  אתה לא יכול לקבוע בוועדה הזאת, שאתה הולך לעשות פרויקט של עשות ומאות מיליונים

דוד ביטן: כביש מס' 1, משקיעים בו הרבה כסף

דוד ביטן:  הוא כביש מסוכן כי כל תאונה שם מסוכנת

דוד ביטן:  כביש 4 גם ארוך מאוד, ואני מתעלם מזה כרגע

דוד ביטן:  אבל יש כבישים אחרים, כמו כביש 40

דוד ביטן:  אין שם קווי הפרדה

דוד ביטן:  מה הבעיה לעשות קווי הפרדה? מה הבעיה לעשות שם קווי הפרדה?     

אבי דרוט: מה זאת אומרת קו הפרדה? אנחנו מדברים על הפרדה קשיחה, וזה אומר שמי שנוגע בהפרדה הקשיחה, מתהפך ומת

דוד ביטן: גדר הפרדה

אבי דרוט: זה מאוד נחמד לשים קו הפרדה, אבל בסוף - - -     

שלום דנינו: לא זאת הכוונה

שלום דנינו:  טעות סופר

בועז טופורובסקי: אני התהפכתי ולא מתתי

דוד ביטן: גדר הפרדה

דוד ביטן:  זה בעיה לשים תקציב לעניין הזה? אנחנו מדברים על שנים, אנחנו לא מדברים על שנת תקציב 2023

דוד ביטן:  איפה הייתם עד היום?     

שלום דנינו: ברמה של עדיפות לאומית, כשהתחבורה היא כלי לפיתוח אזורי, וכשאנחנו רואים בנגב את העתיד, אם אתם נתפסים למושג של גודש, אתם תרוצו עם כבישים ורכבות לירושלים ולתל אביב, במקום להשקיע את כל הכסף הזה ברכבות מהירות וברכבת לאילת

שלום דנינו:  לא באיזה תוכנית סטטוטורית של 50, שתיגמר בעוד עשר שנים

אבי דרוט: פגעת בול

שלום דנינו: פגעתי בול, ובגלל זה הנגב נראה כזה מוזנח ועברייני בכל מישור

דוד ביטן: עם כל הכבוד, האוצר השתלט לכם על המגמה

דוד ביטן:  ההתייחסות של האוצר היא תמיד כלכלית

אבי דרוט: שרת התחבורה הביאה תקציבים עצומים לפריפריה

דוד ביטן: מה זה רלוונטי? איזה תקציבים עצומים? 25% מהתקציב שלכם בשנתיים האלה הולך ליהודה ושומרון

דוד ביטן:  אל תגיד לי עצומים לפריפריה

שלום דנינו: אתם בונים כבישים לפלסטינים, לא לנגב

דוד ביטן: ראיתי את החלוקה בעיתון כלכליסט, כמה הולך לדרום וכמה הולך לצפון

דוד ביטן:  אז אל תגידו לי פריפריה

דוד ביטן:  אבל לא באנו לדון על זה, אלא רק על דבר אחד – על הכבישים המסוכנים

דוד ביטן:  הבנתי שאת שאר הדברים אי-אפשר לשנות, אבל את זה כן אפשר לשנות

אלון שוסטר: אני חושב שצריך לשים דגש על כמה פרמטרים, והמסוכנות היא אחת מהם

אלון שוסטר:  היא נוגעת ללב, יש לך קשר אישי, יש פה חברים נוספים וקל להזדהות עם זה

אלון שוסטר:  אתה מקשה ומאתגר עם הפרדיגמות

אלון שוסטר:  זאת הצנטרפוגה החדשה, נכון? הפרדיגמות האלה אומרות לנו לאט-לאט, וגם בתוך יישובים מאטים ושמים גבשושית או סיבובים דווקא כדי להקל ולא מרחיבים

אלון שוסטר:  מצוין

אלון שוסטר:  אבל יש עוד כמה אלמנטים

אלון שוסטר:  אלמנט אחד שחבר הכנסת דנינו דיבר עליו, הוא השאלה החברתית מול הווקטור הכלכלי

אלון שוסטר:  הדירקטוריון הכולל הזה חייב לשים על סדר-היום גם את ההיבטים המדיניים, הפוליטיים – מה אנחנו משקיעים בשביל הפלסטינים, עם כל הכבוד, ומה אנחנו משקיעים בשביל תושבי הנגב

אבי דרוט: מה שלא נעשה בשנים הקודמות, נעשה עכשיו

אלון שוסטר: מה שאנחנו עושים בשביל הפריפריה, הרבה פעמים עושים לא מנימוקים כלכליים, אלא מנימוקי הגונות, מנימוקים של שוויון

אלון שוסטר:  השאלה היא איפה אתה רוצה להרחיב – אל המרכז או בחזרה, איפה הכי נכון

אלון שוסטר:  זאת שאלה מאוד חשובה

אלון שוסטר:  אנחנו, בתור אנשי פריפריה, אומרים שעל פי ההיגיון הזה, תמיד הפריפריה תידפק

אלון שוסטר:  יחיו פחות, ייסעו יותר לאט או ייסעו במקומות יותר מסוכנים

אלון שוסטר:  זה באופן עקבי

אלון שוסטר:  שלא לדבר על העיוות או על ההטיה הפוליטית לכיוון של יהודה ושומרון

אלון שוסטר:  זה צריך להיות גלוי

אלון שוסטר:       יש מקומות שבהם עוסקים בדיסקרטיות בביטחון, ואיכשהו אנחנו סומכים על המערכת הכוללת

אלון שוסטר:  יש נושאים שבהם יש קולות קוראים, הכול שקוף וידוע, ויש מקומות שבהם המערכת אקראית כזאת

אלון שוסטר:  יש לי הרגשה שהנושא הזה הוא אחד מהם, וזאת הפואנטה

אלון שוסטר:  אנחנו מפעילים פה את הווקטור החברתי-הפוליטי לטובת הפריפריה

שלום דנינו: אם מהדיבורים של כולנו עכשיו בוועדה לא יצא שהכביש הזה הולך להיות מתוכנן ומבוצע בשנה וחצי, לפחות יתחיל ביצוע, באמת באמת אין לנו מה לשבת פה

שלום דנינו:  אין לנו מה לעשות

שלום דנינו:  ושום דבר לא ישכנע אותנו

בועז טופורובסקי: המתודולוגיה הולכת לפי תאונות דרכים פר קילומטר, ולכן, לא יהיה לך ב-60 קילומטרים

בועז טופורובסקי:  זה מה שהוא אמר לך

דוד ביטן: אבל עשו את זה עד עיר הבה"דים, כי היה לחץ של משרד הביטחון

דוד ביטן:  בטח, למה לא? זה הכי חשוב

דוד ביטן:  תנאי למעבר זה שיפור התחבורה לעיר הבה"דים

שלום דנינו: אז אתם מתקצבים את צומת שדה בוקר ב-3 מיליון? את זה אתם יכולים להכניס לתקציב הכיבוד של משרד התחבורה? אלה הכספים שאתם משקיעים בנגב

דוד ביטן: ומה עם אלה שנהרגים בדרך, לא מגיע להם? מגיע רק לאלה שנוסעים לעבודה? רצית להגיד משהו, חבר הכנסת?     

יוסף עטאונה: רציתי להגיד כמה דברים בקשר לחברה הערבית

יוסף עטאונה:  כשמדברים על פרויקטים תחבורתיים וביצוע לשנים 2024-2023, רציתי לשאול כמה שאלות

יוסף עטאונה:  אתה יודע שהתקבלה החלטת ממשלה 550, והייתה שם תוכנית חומש מפורטת לגבי החברה הערבית, והוקצב כסף לתוכנית חומש לנושא התחבורה בחברה הערבית בכלל, לביצוע ב-23'-24'

בועז טופורובסקי: ביטלו את זה

יוסף עטאונה: אני רוצה לשאול האם התוכנית ממשיכה והכספים שהתקבלה לגביהם החלטה קיימים? באתי עכשיו מדיון בוועדת הכספים לגבי משרד הכלכלה, והרבה סעיפים שהתקבלו בהחלטה 550, לא מופיעים בבסיס התקציב

יוסף עטאונה:  אני שואל האם תוכנית החומש שהתקבלה במשרד התחבורה לגבי החברה הערבית, במיוחד כביש 65 חוצה ואדי ערה, גם לגבי ג'סר א-זרקה וגם לגבי מקומות אחרים, כולל בנגב, האם בתוכנית הביצוע נמצאות - - -     

דוד ביטן: רגע, שנייה

דוד ביטן:  מכיוון שראש אגף התנועה צריך לצאת בשעה 10, אל תשיב עכשיו

יוסף עטאונה: שאלה נוספת, תוכנית הביצוע של נתיבי ישראל, 25% מהתקציב הולך לשטחים הכבושים ולהתנחלויות

יוסף עטאונה:  אני רוצה שתאשר את הנתון הזה

יוסף עטאונה:        דבר נוסף, אם מדברים על כבישים אדומים ומסוכנים, כל הפיתוח של כבישים 25 ו-30 בנגב, כשבאו לתכנן את הכבישים האלה, האוכלוסייה הבדואית בנגב סביב שני הצירים האלה הייתה שקופה מבחינת התכנון

יוסף עטאונה:  לא לקחו אותם בחשבון בתכנון, ותוך כדי הביצוע נאלצו לאלתר פתרונות שלפי דעתי מסכנים את האנשים כל יום בחיבור לצירים האלה

יוסף עטאונה:  עוד נתון, כבוד היושב-ראש, מדברים על כבישים מסוכנים, ולצערי, 30% מההרוגים בכלל בארץ הם מהחברה הערבית

יוסף עטאונה:  זה נתון מאוד מסוכן

יוסף עטאונה:  אני לא אומר שהכול תשתיות, אבל החלק העיקרי הוא בתשתיות כי יש בעיה בתשתיות

יוסף עטאונה:  גם התשתיות העירוניות בתוך היישובים הערביים, המצב הוא של הזנחה רבת שנים

יוסף עטאונה:  אני רוצה גם התייחסות לתשתיות העירוניות בתוך היישובים

יוסף עטאונה:  תודה

יהודה בן עטר: ברשותך, אדוני, אני לא רוצה להתייחס לאן יוסט התקציב, היכן, מתי

יהודה בן עטר:  זה עניין של משרד התחבורה

יהודה בן עטר:  אנחנו רק מעלים את הדברים

יהודה בן עטר:  בהלכה נאמר: בתחבולות תעשה לך מלחמה

יהודה בן עטר:  אנחנו במלחמה, במלחמה מול תאונות הדרכים, מול הנפגעים

יהודה בן עטר:  כעזרה ראשונה, בשלבים הראשונים, היכולת הטכנולוגית, כמו שאנחנו עושים עכשיו בכביש 90, אדוני היושב-ראש, אם יוכלו להקציב לעניין הזה – אני לא מדבר על עשרות מיליוני שקלים

יהודה בן עטר:  הקצאה תקציבית לטובת העניין הטכנולוגי בכביש 40, כמו שאנחנו עושים בכביש 90, נכון להיום של המהירות הממוצעת

יהודה בן עטר:  השליטה והיכולת שלנו לשלוט על הציר הזה ברחפנים – יש לנו יכולת להרים רחפנים ולשלוט לאורך הציר הזה מספר קילומטרים קדימה ואחורה, עם יכולות יירוט, של תצפית ויירוט, ומצלמות, והיכן שעוברים פס לבן אנחנו נוכל לראות את זה במצלמות

יהודה בן עטר:  אני חושב שעם הקצאת תקציב בשלב הראשון, לפני שהנחת התשתיות, אם יוחלט להניח תשתיות – בוודאי תשתיות זה דבר שאורך זמן והרבה מאוד כסף – אנחנו נוכל לעשות זה

יהודה בן עטר:  אם אנחנו נקבל את ההקצאה הזאת, כי אין באמתחתי

בועז טופורובסקי: כמה כסף? כואב לי הלב כי אנחנו מדברים כאן על מיליארדים

בועז טופורובסקי:  הרי תשתיות זה מיליארדים, וב-100 מיליון שקל אני סוגר לך את המחסור בניידות, סוגר לך את המחסור בשוטרים, ומוצא את כל הפתרונות הטכנולוגיים

דוד ביטן: יש לו תקנים לא מאוישים

בועז טופורובסקי: אני אומר לך, לא מעבירים לו

יהודה בן עטר: חבר הכנסת טופורובסקי, באגף התנועה חסרים 2,000 שוטרים, אבל יש תוכנית לחמש השנים הקרובות

יהודה בן עטר:  אם אני מקבל את ההקצאות שדיברנו עליהן, ואני יכול לתת אותן בפירוט נרחב – גם תוכנית של הרלב"ד וגם תוכנית של אור ירוק – אני אומר לך שתוך פחות מחמש שנים אנחנו מצמצמים את תאונות הדרכים בפחות מ-50%

יהודה בן עטר:  באחריות אני אומר לך

יהודה בן עטר:  רק תנו את המשאבים

בועז טופורובסקי: מה חסר לך שאנחנו, הוועדה ויושב-ראש הוועדה, יכולים לנסות להשיג לך בכסף בשביל הרחפנים ובשביל הפתרונות?     

יהודה בן עטר: קודם כול, מה שאתם עושים עכשיו, זה מבורך

יהודה בן עטר:  בסך הכול, כולנו רוצים אותו הדבר, לצמצם, וזה מבורך מאוד מבחינתי

שלום דנינו: אגב, לא נראה לי שכולנו רוצים אותו הדבר

יהודה בן עטר: לא

יהודה בן עטר:  אנחנו רוצים כולנו לצמצם את תאונות הדרכים – זאת המשימה, אדוני

שלום דנינו: כל אחד מסביר אחרת

יהודה בן עטר: אני אומר שלצמצם, זאת המשימה של כולנו

יהודה בן עטר:  איך? זה כבר עניין אחר

יהודה בן עטר:  אם אני מדבר את היכולות הטכנולוגיות – כשמדברים על כביש 40, ואני רואה שהניסוי בכביש 90 הולך ממש בצורה טובה, כל הניסוי עלה לנו  באמצעות הרלב"ד שהקצה לנו את הכסף, 1

יהודה בן עטר: 8 מיליון

יהודה בן עטר:  אתה מכיר את זה, חבר הכנסת טופורובסקי, והניסוי מצליח

יהודה בן עטר:  אם אני מיישם את הניסוי בכביש 40, לא מדובר פה בהרבה אלא בכמה מיליונים

יהודה בן עטר:  אני לא יכול לכמת את זה כרגע, ונוכל להעביר תוכנית רצינית לעניין הזה

יהודה בן עטר:  אפשר לצמצם, וגם התשתית צריכה להגיע

שלום דנינו: בחורה שבאה מסוממת ושתייה – אתה יודע שהטכנולוגיה לא יכולה לעצור

שלום דנינו:  הבחור שנהרג בשבוע שעבר, היא לא יכולה לעצור

דוד ביטן: זה רובד על רובד על רובד

שלום דנינו: ב-100 מיליון שאתה מבקש, אפשר לטפל בכביש 40

סימון מושיאשוילי: שלום, אתה מקטין סיכונים

שלום דנינו: אפשר לפתור את הבעיה יותר משמעותית

שלום דנינו:  לטעמי, חבל להשקיע כסף לא בתשתיות

דוד ביטן: לא, אתה טועה

דוד ביטן:  גם זה וגם זה וגם זה

שלום דנינו: אבי יגיד לך השקענו בטכנולוגיה

דוד ביטן: חבר'ה, תנו לאנשים שבאו גם לדבר

דוד ביטן:  ראש עיריית אום אל-פאחם, בבקשה

סמיר מחאמיד: תודה, אדוני היושב-ראש

סמיר מחאמיד:  כולם יודעים שמצב התשתיות בחברה הערבית הוא בכי רע, הן בתוך הערים והן בכבישים הבין-עירוניים

סמיר מחאמיד:  הוא מאוד מאוד קשה

סמיר מחאמיד:  כשליש מההרוגים בתאונות הם ערבים

סמיר מחאמיד:  לצערי הרב, ראש אגף התנועה לא התייחס לכך

סמיר מחאמיד:  כשמתייחסים להרוגים, בדרך כלל גם מתייחסים

סמיר מחאמיד:  זה שהתשתיות בחברה הערבית מאוד גרועות, יש לזה קשר לכך, לצערי הרב

סמיר מחאמיד:  ההשקעה בתשתיות בין-עירוניות לחברה הערבית בתוכנית החומש של נתיבי ישראל, אדוני, עומדת על 3

סמיר מחאמיד: 5%

סמיר מחאמיד:  זאת בושה, כאשר מדברים על 477 מיליון שקל, מתוך 13

סמיר מחאמיד: 6 מיליארד שקל

סמיר מחאמיד:  כלומר, נתתם פירורים לחברה הערבית, שהתשתיות בה הן הכי גרועות

סמיר מחאמיד:  לגבי כביש 65, לא רק שהוא לא מופיע בתוכנית החומש

אבי דרוט: לא לקחת בחשבון את המיליארד

סמיר מחאמיד: תכף אני אתייחס גם למיליארד

סמיר מחאמיד:  לגבי כביש 65, הוא לא מופיע בתוכנית החומש ולא בקידום זמינות

סמיר מחאמיד:  אנחנו מבקשים להבין אם ואיך ימומש תקציב ה-577 מיליון שקל בתוכנית 550 לכביש 65

סמיר מחאמיד:  יש המון ספקולציות לגבי הנושא הזה, וזכותנו שאתם תעבדו איתנו בשקיפות

סמיר מחאמיד:  הגיע הזמן שתעבדו איתנו בשקיפות

סמיר מחאמיד:  כביש 65 לא מופיע בתוכנית החומש ולא בקידום זמינות

סמיר מחאמיד:  אנחנו מבקשים להבין – יש 577 מיליון - - -     

אבי דרוט: ניתנו 557 מיליון שקלים, והם בביצוע

סמיר מחאמיד: אנחנו רוצים לדעת איפה זה יבוצע, כי לפי השמועות שמגיעות אלינו, זה לא יבוצע בכבישים בסמיכות לחברה הערבית

בועז טופורובסקי: ואדי ערה ירד

סמיר מחאמיד: אני יודע

סמיר מחאמיד:  תאמין לי, אני יודע הכול

סמיר מחאמיד:  תן לי לסיים, אני אדבר בקצרה

סמיר מחאמיד:  בכביש 65 קיימים מוקדי סיכון

סמיר מחאמיד:  השרה רגב, גם בקדנציה הקודמת הכירה בהם, וגם השרה הקודמת הכירה בהם

סמיר מחאמיד:  יש פרוטוקולים אצלי בנושא

סמיר מחאמיד:  לצערי הרב, אתם מתעלמים גם מהנושאים האלה

סמיר מחאמיד:  במסגרת שדרוג הכביש נדרש היה להשלים נת"צים, מחלפים

סמיר מחאמיד:  אנחנו יושבים עם אנשים, אוכלים, שותים, אבל לא מתקדמים לא בתוכניות ולא בעבודה

סמיר מחאמיד:  גם תוכנית נתיבי איילון לשדרוג הכבישים הפנימים קוצצה באופן דרמטי משני מיליארד לחצי מיליארד, כאשר במקום 40 פרויקטים אנחנו הולכים לקיים רק 10 פרויקטים, ואנחנו עדיין לא רואים את האופק מתי נקיים אותם

סמיר מחאמיד:       אני מדבר על העיר שלי

סמיר מחאמיד:  אנחנו חתמנו על הסכם גג, ונאמר לנו שקיים תקציב של 4 מיליארד שקל לשחרור חסמי דיור

סמיר מחאמיד:  אף אחד – לא משרד התחבורה ולא משרד האוצר – כאילו זה כסף שמוחבא ומוסתר באיזשהו מקום

סמיר מחאמיד:  אף אחד לא אומר לי למה הכסף הזה מיועד

סמיר מחאמיד:  אם הוא מיועד לזיקות פוליטיות, אז תגידו לנו, ואולי גם אנחנו נפנה לצד הפוליטי הנכון

סמיר מחאמיד:       אני מבקש, אדוני היושב-ראש, בקיצור, זה שקיפות, שוויוניות וחלוקת תקציבים על פי תבחינים מקצועיים ולא מה שקורה כאן

סמיר מחאמיד:  אחד מחברי הכנסת דיבר על החלטות לא מושכלות, ואני אומר, לא רק שהן לא מושכלות, הן לא מושכלות בריש גלי, וכולם יודעים את זה

סמיר מחאמיד:  תודה

דוד ביטן: בבקשה, נציג אור ירוק

יניב יעקב: אני מנכ"ל עמותת אור ירוק

יניב יעקב:  אדוני, אני חושב שמה שמראה את הנחיצות ואת החשיבות של הדיון הזה, זה העובדה שלא מקבלים תשובות למה שביקשת, וביקשת בצדק

יניב יעקב:  אם אני רוצה לרכז את זה לשלושה דברים מאוד פשוטים שצריכים להגיע לשולחן הוועדה על ידי משרד התחבורה והבטיחות בדרכים זה מה התקציב הייעודי לכבישים אדומים

יניב יעקב:  לא סיפורים שהכול מטפל בבטיחות

יניב יעקב:  מה התקציב שצבוע באופן ברור לכבישים אדומים

אבי דרוט: למה אנחנו צריכים להגיד שוב ושוב שאין דבר כזה כבישים אדומים? זה תלוי באורך הכביש

אבי דרוט:  וחוץ מזה, הרי המספרים ברורים

אבי דרוט:  נתתי את המספרים יותר מפעם אחת

יניב יעקב: בעוד רגע אני אתייחס לכבישים מסוכנים ומוקדי סיכון

יניב יעקב:  המספרים שנתת לא ברורים, כי עוטפים את זה, אבל אני אתייחס לזה

יניב יעקב:  הנושא השני, למה לא מפרסמים את רשימת הכבישים הללו? אני נמצא בתחום 15 שנים, ומידי שנה יושבת הוועדה וקובעת קדימה

יניב יעקב:  אין מצב שאפשר לטפל בכביש ובתשתיות – כולם מכירים את זה היטב – בלי תכנון

יניב יעקב:  רק התכנון לוקח לפעמים שנה-שנה וחצי

יניב יעקב:  זאת רשימה שנקבעת, זאת רשימה שהוועדה הבין-משרדית קובעת אותה וצריך לפרסם אותה

יניב יעקב:  נושא שלישי זה הקריטריונים

דוד ביטן: התכנון זה בחומש, בדרך כלל, נכון?      

יניב יעקב: אדוני, כמו שאמרת, כן

יניב יעקב:  אני מכיר את התוכניות האלה גם מנתיבי ישראל, גם מהרלב"ד, גם ממשרד התחבורה

יניב יעקב:  יש באופן ברור באיזו נקודת זמן מסתיים התכנון, באיזו נקודת זמן זה נכנס לביצוע

יניב יעקב:  הדברים ברורים אבל לא מפורסמים

יניב יעקב:  דבר שלישי, מה הקריטריונים

יניב יעקב:  אני אומר דבר מאוד פשוט – צריכים להיות קריטריונים מקצועיים, כמו שאמר חבר הכנסת דנינו

יניב יעקב:  שיבואו ויפרסמו, ואז כל השאלות, כולל מה שחבר הכנסת טופורובסקי, אפשר להבין מה השיקולים שעומדים מאחורי הטיפול והבחירה בכביש א' או במוקד סיכון ב'

יניב יעקב:  הדברים האלה צריכים להיות שקופים

דוד ביטן: כשאתה מדבר על קריטריונים, בסוף לא יהיה כלום

דוד ביטן:  אנחנו יודעים בדיוק מה זה כביש מסוכן, אנחנו יודעים כמה כבישים יש, הרי יש לנו חוות דעת של המשטרה

דוד ביטן:  יודעים מה צריך לעשות וזאת שאלה של תקציב

דוד ביטן:  אני מבין שאם אתה לא מתכנן, זה לא משנה כמה תקציב יהיה לך

דוד ביטן:  זה חל גם על תכנון וחל גם על הביצוע

יניב יעקב: אדוני, השאלה היא גם מה הרשימה של הכבישים הללו

יניב יעקב:  הכבישים הללו ידועים

דוד ביטן: יש את זה במשטרה

יניב יעקב: סליחה, אלה לא אותם כבישים של המשטרה

יניב יעקב:  למשטרה יש את המיקוד שלה מהיכולות שלה

יניב יעקב:  הנושא של כבישים מסוכנים, אדומים, מוקדי סיכון – שיקראו לזה איך שירצו לקרוא לזה – זה נושא של תשתיות, שנגזר מפרמטרים אחרים

יניב יעקב:  ישבתי אתמול עם חברים של שחר כהן, זיכרונו לברכה, שנהרג בכביש 40 ממש לפני שבוע-שבועיים

יניב יעקב:  הם אמרו: תבואו, תזעקו את הזעקה שלנו, התושבים של מצפה רמון ושל האזור, שאומרים את זה במשך שנים, ולא מטפלים

יניב יעקב:  תבואו ותייצגו גם אותנו פה

יניב יעקב:  זה פריפריה ועוד המון דברים שאדוני כבר אמר, אבל בסופו של יום, צריך להבין האם הכביש הוא כביש מסוכן או לא, ולטפל בו

שלום דנינו: רק להוסיף נתון קטן, אני אוסף את הנתונים וכנראה היישוב מצפה רמון, ביחס לאוכלוסייה שלו, ספג הכי הרבה הרוגים

שלום דנינו:  אם זה אומר משהו על איזה פרדיגמה - - -     

בועז טופורובסקי: לא, זה לא אומר להם

בועז טופורובסקי:  הם מסתכלים רק על הכביש

בועז טופורובסקי:  זאת הבעיה

יניב יעקב: אבי ממשרד התחבורה והבטיחות בדרכים – אני בטוח שהוא עושה עבודתו נאמנה – הנושא שאמרת קודם להפריך את הפרדיגמה של הקשר בין טיפול בתשתיות לבין תאונות דרכים

יניב יעקב:  אני אשמח לשמוע על מה זה מבוסס

יניב יעקב:  אפשר לשאול את הרלב"ד, אפשר את אור ירוק, אפשר את הממ"מ, אפשר את נתיבי ישראל ואת המחקרים שמפרסם משרד התחבורה

יניב יעקב:  זה מוביל לירידה של 50% בתאונות הדרכים, הטיפול הזה, אז אני לא יודע איזו פרדיגמה צריך להפריך

יניב יעקב:       בהתייחס לשאלה שלך לגבי תקציבים, כמו שנאמר, בתוכנית החומש האחרונה של נתיבי ישראל, שהסתיימה לפני שנתיים ולצערנו חודשה רק עכשיו, תוקצבו באופן ייעודי 230 מיליון שקלים כל שנה לטובת טיפול במוקדי סיכון

יניב יעקב:  השאלה שלי היא מה התקציב היום, שמפונה מתוך תקציב משרד התחבורה והבטיחות בדרכים בתוך נתיבי ישראל לנושא הזה

בועז טופורובסקי: ואיך הוא מחולק

אלון שוסטר: אני רוצה לדעת, אבי וחברים אחרים, יש כאן אופוזיציה וקואליציה ויש כאן מיקוד

אלון שוסטר:  האם כביש 40 יטופל, ואם לא היום, מתי אתם יודעים שהוא יטופל? יש תחושה, וגם ראש העיר אום אל-פאחם ביטא אותה, של אימפוטנציה, של תסכול עמוק שדברים נקבעים בלי להבין אותם

אלון שוסטר:  אני חושב שזה לא הגון

אלון שוסטר:  יש תחושה של מוזנחות, של חוסר אכפתיות, והדבר הזה צריך להשתנות

אלון שוסטר:  באנו בשם כביש 40 כסמל, כדגל ליישם את ההבטחות הגדולות

שלום דנינו: נשארו 60 קילומטרים

שלום דנינו:  זהו

שלום דנינו:  אני לא מדבר איתך על נתיב נוסף בכביש 6, לא מדברים איתך על הכבישים החשוכים בנגב ולא מדבר איתך על עוד הרבה בעיות שם

שלום דנינו:  אני לוקח את הכביש הכי מסוכן, ואני שואל אותך מה עושים איתו

שלום דנינו:  ואתה מדבר איתי על פרדיגמות, כשבכל שבוע נהרג שם מישהו? באמת

סימון מושיאשוילי: לאחר מכן, נצטרך לקיים דיון על אותם כבישים מסוכנים

דוד ביטן: לפני שאנשים ממשיכים לדבר, אני אומר לכם דבר מאוד פשוט

דוד ביטן:  אתם צריכים לעשות שינוי בתוכנית העבודה שלכם לגבי הכבישים המסוכנים, כבר בתקציב 2024-2023 ובתוכנית החומש

דוד ביטן:  אני לא יכול להכריח אתכם, נכון? הרי אתם קובעים

דוד ביטן:  אבל אני אומר לכם, אני מבקש ממנהלת הוועדה, שאף דיון בשנת 2023 שקשור למשרד התחבורה לא יעלה בוועדה, עד שתביאו תוך שלושים יום שינויים תקציביים בעניינים האלה, ותוכנית חדשה

דוד ביטן:  אם לא, ועדת הכלכלה תתעלם ממשרד התחבורה

דוד ביטן:  כבישים מסוכנים יהיו תמיד, וצריך תמיד לטפל בהם

דוד ביטן:  לבוא ולספר לי עכשיו שיש כל מיני אילוצים – זה לא מספיק

דוד ביטן:  ברור שאי-אפשר לשים את כל התקציב על הכבישים המסוכנים, אבל גם לנו יש אפשרויות

דוד ביטן:  משרד התחבורה לא יעלה יותר לדיון בוועדה עד שלא יהיו שינויים בתוכנית העבודה

דוד ביטן:  אני מבין שתוכנית העבודה שלכם בנושא הזה לא מספיקה

דוד ביטן:  ומשרד האוצר, אותו הדבר – תקפיא את כל הבקשות של משרד האוצר עד שהם יישבו עם משרד התחבורה ויעשו את השינויים הדרושים

דוד ביטן:  אם צריך להגדיל תקציב, שיגדילו תקציב

דוד ביטן:  אותי לא מעניין

דוד ביטן:  תתחשבו גם בבקשה של ראש אגף התנועה בנושא של הטכנולוגיה

דוד ביטן:  אם זה עוזר, למה לא? זה לא סכומים אדירים

דוד ביטן:       אחרי שסיכמתי את הדיון הזה, תמשיכו לדבר

דוד ביטן:  אין בעיה

דוד ביטן:  כל בקשה של משרד התחבורה לא תעלה

דוד ביטן:  כל בקשה

דוד ביטן:  אלא אם כן הם יבינו את המסר שלנו, שאנחנו מבקשים שינויים

דוד ביטן:  זה הכול

דוד ביטן:  דיי, נמאס לנו כבר מהעניין הזה

דוד ביטן:  אתם מביאים את התקציב ואנחנו חייבים להצביע בעדו מסיבות קואליציוניות

דוד ביטן:  גם אין לנו זמן להתעסק בכל דבר, יש גבול לכל דבר

דוד ביטן:  ועם כל הכבוד, אתם לא לבד במערכה

דוד ביטן:  מה הדבר הזה? אני לא מבין

אלון שוסטר: יישר כוח, אדוני היושב ראש

שלום דנינו: אפשר שאלה קטנה לפני שאתה בורח? גם לך יש לי שאלה קשה

שלום דנינו:  אני הייתי קצין צעיר בחצרים לפני המון שנים, וכתבתי פקודה שכשיש גשם גדול, איך מתנהלים שם

שלום דנינו:  יש פקודה כשהנחלים באילת צפים על הכבישים, יום לפני כן מעמידים מחסומים בצורה מסודרת

שלום דנינו:  שני האחים שנהרגו, זה קורע את הלב ומיותר לגמרי

יהודה בן עטר: אני אשיב לך בקצרה, אדוני

יהודה בן עטר:  קודם כול, השאלה מצוינת

יהודה בן עטר:  הפעילות על הצירים האלה, במיוחד היכן שיש זרימת נחלים, נעשית באמצעות מחוז דרום במשטרה

יהודה בן עטר:  אנחנו, אגף התנועה, במסגרת פעילותינו בצירים הבין-עירוניים, מסונכרנים איתם ובימי החורף אנחנו מנהלים דיונים מקדימים

יהודה בן עטר:  כשמתרחש אירוע כזה הם מעדכנים אותנו, ויחד עם נת"י אנחנו דואגים לסגור היכן שיש הצפות

יהודה בן עטר:  אנחנו עושים את זה כך כל השנים

יהודה בן עטר:  כמובן, יש אחריות גם לאנשים, ואני אומר את זה בצער רב, איך להתנהל כשיש זרימה בנחלים

יהודה בן עטר:       אני יכול לומר לך שכרגע עובדים על איזושהי תוכנית טכנולוגית, שתאפשר לתת התראות גם באמצעות נת"י

יהודה בן עטר:  דיברתי על זה גם עם מנכ"ל נת"י אחרי האירוע הקשה בדרום

יהודה בן עטר:  אני מקווה מאוד שיריצו את זה

יהודה בן עטר:  זה תלוי תקציבים והכסף לא באמתחתי

יהודה בן עטר:  נשים חיישנים על הנחלים האלה, וכשהם יגיעו למדד מסוים, גשרים ייסגרו באופן אוטומטי כשנחל יגיע לזרימה מסוכנת

יהודה בן עטר:  אני יודע שעובדים על זה ומטפלים בזה

יהודה בן עטר:  מאידך, חייבים לזכור, כשיש גשמים, אי-אפשר לסגור את כל הדרום, כי המשמעות שכאשר יורדים גשמים לסגור את כל הדרום ולא לאפשר תנועה

יהודה בן עטר:  אנחנו עוצרים את כל הכלכלה לאזור הדרום, את כל השינוע ואת כל מי שגר שם

יהודה בן עטר:  במסגרת תוכנית צריך לעשות את זה בשום שכל

יהודה בן עטר:  אנחנו יושבים על המדוכה, וכל אירוע כזה, כשייתנו את הכסף ואת האמצעים לעניין הזה, אנחנו נמצא לו פתרון

יהודה בן עטר:  תודה רבה

דוד ביטן: תודה

דוד ביטן:  בבקשה, שלי

שלי טל מירון: תודה רבה, אדוני היושב-ראש, תודה על הדיון החשוב הזה

שלי טל מירון:  אני ממהרת לוועדה לקידום מעמד האישה

שלי טל מירון:  אני רוצה להגיד כמה דברים מאוד בקצרה

שלי טל מירון:  אחד, חסרה לי מאוד רשימת הכבישים המסוכנים

דוד ביטן: יש

דוד ביטן:  הראה לי אותה מפקד המשטרה

שלי טל מירון: אפשר שכולנו נראה אותה?     

דוד ביטן: הוא לקח אותה

דוד ביטן:  אמרתי לו שאני לא צריך את זה

שלי טל מירון: אנחנו נשמח לראות על מה מדובר מבחינת נתונים

דוד ביטן: ראיתי שם את כביש 1 ו-4

דוד ביטן:  בכביש 1 משקיעים הרבה מאוד כסף בתשתית

דוד ביטן:  זה כביש מסוכן, כי נוסעים מהר וכל תאונה שם היא תאונה קטלנית

שלי טל מירון: מעניין אותי אם יש פער בין מה שהמשטרה רואה ככביש מסוכן לבין משרד התחבורה

אסנת אלגום מזרחי: חשוב לי להדגיש בהקשר הזה, מדובר בשתי רשימות נפרדות

אסנת אלגום מזרחי:  למשטרה יש רשימה שנקראת כבישים "אדומים" ואלה מוקדים שבהם יש מיקוד אכיפה בגלל המסוכנות

דוד ביטן: יש שם את כביש 40, 65

אסנת אלגום מזרחי: נכון

אסנת אלגום מזרחי:  למשרד התחבורה יש רשימה של מוקדי סיכון, שבהם מתרחשות סטטיסטית יותר תאונות

שלי טל מירון: מעניינת ההשוואה בין שתי הרשימות, בין משרד התחבורה למשטרה, כי זה לאו דווקא חופף

דוד ביטן: אני פחות מתייחס לזה

דוד ביטן:  אני יודע שיש כבישים מסוכנים – אני קורא להם אדומים, והם קוראים להם מסוכנים

דוד ביטן:  הכול בסדר

דוד ביטן:  אני לא רואה את ההשקעה היחסית מהתקציב של המשרד בכבישים האלה

שלי טל מירון: זאת בדיוק הנקודה

דוד ביטן: אני אומר להם, תעשו שינוי כי הבנתם מה אנחנו רוצים

דוד ביטן:  עם כל הכבוד, גם לנו יש מה להגיד, ולא רק לשרת התחבורה ולשר האוצר וכולי

דוד ביטן:  אנחנו נעכב לכם את כל הדיונים עד שתתייחסו ברצינות לבקשות שלנו ותגישו תוכנית

דוד ביטן:  אני לא אומר לכם לשים 20 מיליארד שקל ותגמרו את זה תוך שנה, אבל יש כבישים שצריך להשקיע בהם כרגע ומהר, ויש כבישים שפחות

דוד ביטן:  תכניסו לתכנון

דוד ביטן:  בלי תכנון חבל על הזמן

בועז טופורובסקי: עכשיו יאושר התקציב

דוד ביטן: שיאושר

דוד ביטן:  אתה יודע כמה שינויים תקציביים עושים בדרך? אני לא מאלה שבלחץ כרגע

דוד ביטן:  כמה העברות תקציביות יש, אתה יודע?     

בועז טופורובסקי: כן, המון

דוד ביטן: אז יעשו העברה תקציבית

דוד ביטן:  אין שום בעיה

דוד ביטן:  זה סתם שטויות, כל הנושא הזה

דוד ביטן:  התקציב זה רק פלטפורמה, ושינויים יש תמיד

שלי טל מירון: אני רק רוצה לסיים, וסליחה שאני צריכה לצאת לעוד ועדה

שלי טל מירון:  אני הייתי שמחה שהרשימה הזאת מול הרשימה השנייה – משרד התחבורה מול המשטרה – יוצגו לוועדה

שלי טל מירון:  נבין את הפערים, ומה תוכנית העבודה של משרד התחבורה ביחס למקטעים המסוכנים

שלי טל מירון:  להגיד שתאונות תמיד יהיו, זה לא טיעון שאפשר לקבל

שלי טל מירון:  צריך לחשוב בצורה רצינית איך לוקחים את המקטעים ומה עושים עם כל אחד מהם

שלי טל מירון:  איך זה בא לידי ביטוי בתוכנית העבודה שלכם, וכמובן, בתקצוב הרלוונטי

שלי טל מירון:   עוד נקודה שאני רוצה להעלות, הייתי שמחה לדעת מגורם מקצוע האם יש קשר ישיר בין השקעה בתחבורה ציבורית – אני מניחה שכן, אבל הייתי רוצה תשובה רשמית – מפחיתה את כמויות תאונות הדרכים

דוד ביטן: ברור, כי יש פחות תנועה

דוד ביטן:  אין ספק

שלי טל מירון: אחד הדברים שדובר עליהם במערכת הבחירות, ובטח בנאום הפתיחה של נתניהו, היה הנושא של רכבת קליע – אני מניחה שאתם מכירים את הנושא – שהיא רכבת מהירה מקריית שמונה ועד אילת

שלי טל מירון:  זה משהו שהוא הבטיח, הוא אמר שיקרה

שלי טל מירון:  גם בנאום הפתיחה שלו הוא דיבר על זה, וממה שאני מבינה תוקצבו לנושא הזה 200 מיליון שקלים, וזה רחוק שנות מאור מלקיים כזה פרויקט

דוד ביטן: זה לתכנון, כנראה

שלי טל מירון: אבל זה ירד מהתכנון, לפי מה שאני מבינה, אלא אם כן יש בשורה שאני לא מכירה

שלי טל מירון:  תקציב של פרויקט כזה הוא 50 מיליארד

דוד ביטן: בואו נעשה הסדר, קודם כול, טפלו עכשיו בכל הכבישים האדומים, ואחר כך ישקיעו בזה

דוד ביטן:  אם ישקיעו בזה, זה כל תקציב משרד התחבורה לעוד ארבע שנים

שלי טל מירון: אני אגיד לך משהו, יש לי אלרגיה לסיסמאות בחירות

שלי טל מירון:  אלרגיה

דוד ביטן: גם אתם אמרתם סיסמאות בחירות

שלי טל מירון: אני חושבת אחרת

דוד ביטן: כולם אומרים סיסמאות בחירות

דוד ביטן:  כולם

שלי טל מירון: אני רוצה לדעת האם משרד התחבורה מטפל בהבטחה של מר נתניהו

שלי טל מירון:  תודה

אלון שוסטר: יש לזה תשובה פשוטה – לא

בועז טופורובסקי: אבי אומר שכן

אלון שוסטר: יש פה סקופ, עומדים בהבטחות הבחירות

שלי טל מירון: יש בשורה לעם ישראל

יעקב מזרחי: אני מהרלב"ד

יעקב מזרחי:  אדוני היושב-ראש, אני מבקש להתייחס לשלושה דברים

יעקב מזרחי:  לגבי הכבישים, אנחנו מסתכלים על הכבישים ככבישים מרובי תאונות, אבל האמת היא שהסתכלות על מספר כביש מסתירה בתוכה דברים שלא רואים

יעקב מזרחי:  לדוגמה, דובר פה הרבה על כביש 40, אורכו 300 קילומטר

יעקב מזרחי:  הוא מתחיל איפשהו בכפר סבא, ומסתיים איפשהו בכביש 90

דוד ביטן: אבל יש בו קטעים מסוכנים וקטעים פחות מסוכנים

יעקב מזרחי: יפה

יעקב מזרחי:  רובו כביש דו-מסלולי, דו-נתיבי, עם הפרדה באמצע

יעקב מזרחי:  גם החלק שנמצא במצב הזה, נבנה לאורך שנים

יעקב מזרחי:  בשנים האחרונות טיפלו בכביש 40 עוקף באר שבע, והפכו אותו לדו-נתיבי, דו-מסלולי, עם מפרדה באמצע

אלון שוסטר: אז עכשיו הגיע הזמן לטללים-מצפה

יעקב מזרחי: אני מבין שעכשיו מטפלים בתכנון של הקטע מעיר הבה"דים והלאה

יעקב מזרחי:  נכון, מעיר הבה"דים והלאה עד סופו הוא חד-מסלולי, דו-נתיבי, בלי מפרדה באמצע

יעקב מזרחי:  אם בתקציבים יצליחו להרחיב אותו ולהקים מפרדה באמצע, ימנעו את כל התאונות הקטלניות

יעקב מזרחי:  בהסתכלות שלנו על הכבישים אנחנו מסתכלים על קטעי דרך, ובתוך קטעי הדרך יש בכבישים הארוכים האלה מקומות שהם פגיעים

יעקב מזרחי:  בוועדת מוקדי הסיכון אנחנו מטפלים בהם

יעקב מזרחי:       עוד דבר שצריך לזכור, שגם התנועה מהפריפריה, שמגיעה בסוף למרכז, רוב התנועה היא במרכז וגם רוב התאונות הן במרכז

יעקב מזרחי:  רוב הכבישים במרכז הם כבישים מטופלים, ועדיין יש בהם תאונות

יעקב מזרחי:  זה אומר שלצד המשך הטיפול בתשתית, כפי שאמר פה גם ראש אגף התנועה, נכון לטפל באכיפה, נכון להכניס אכיפה אלקטרונית

יעקב מזרחי:  אני יכול להגיד שאנחנו גם מטפלים בהסברה, ובחציון הבא של השנה, בחודשים הקרובים אנחנו עומדים להעלות קמפיין ארצי בנושא של מהירות בבין-עירוני

יעקב מזרחי:  אנחנו יודעים שהעניין של המהירות בבין-עירוני, הוא גם אחד הגורמים לתאונות, ויותר מכך, הוא מחמיר את  תוצאות התאונה

דוד ביטן: למה באירופה זה לא קורה? שם נוסעים במהירות הרבה יותר גבוהה מאשר כאן

דוד ביטן:  זה לא תמיד נכון

דוד ביטן:  השיטה הזאת לא לתת לאנשים לנסוע – אולי אם הם ייסעו בקורקינט, לא יהיו תאונות

יעקב מזרחי: אנחנו רואים במהירות את אחד הגורמים

דוד ביטן: למה בגרמניה לא רואים בזה את אחד הגורמים?     

יעקב מזרחי: רואים

יעקב מזרחי:  גם באירופה רואים בזה את אחד הגורמים, ולא רק אצלנו

דוד ביטן: אם יש תאונה ואתה נוסע במהירות גבוהה, התאונה היא קטלנית

דוד ביטן:  על זה אין ויכוח

דוד ביטן:  אבל לא תמיד מהירות גורמת לתאונות

דוד ביטן:  ככה זה בחוץ לארץ, דרך אגב

יוסף עטאונה: שאלנו לגבי החברה הערבית

דוד ביטן: רגע

דוד ביטן:  יש אנשים שכבר קיבלו זכות דיבור ואחרי זה נעבור

דוד ביטן:  אל תדאגו

יעקב מזרחי: הדבר השני שאני רוצה להתייחס אליו זה הוועדה שהוזכרה כאן

יעקב מזרחי:  אנחנו חברים בוועדה, וטופז, שהיא המהנדסת של הרלב"ד, חברה בוועדה ומשפיעה בוועדה

יעקב מזרחי:  אנחנו מביאים לוועדה מצד אחד הסתכלות על הנתונים שיוצאים מהמערכת, והם נתונים רב-שנתיים, ועל פיהם בוחנים את הקטעים

יעקב מזרחי:  אנחנו מוסיפים ערך מוסף לוועדה בזה שאנחנו מביאים מידע מהשטח

יעקב מזרחי:  אנשים שלנו מסתובבים בשטח, אנשים שלנו מוציאים תזכיר אחרי כל תאונה קטלנית

יעקב מזרחי:  אנחנו בקשר עם המשטרה על הגורמים לתאונה ועל הדברים שצריך לטפל בהם כדי למנוע את אותה תאונה, באותו מקום ועם אותם מאפיינים, ואם אפשר, גם להשפיע על מקומות אחרים

יעקב מזרחי:  בנוסף לאותו תזכיר שדיבר עליו פה ראש אגף התנועה, אנשי השטח שלנו בקשר ישיר עם אנשי השטח של נתיבי ישראל

יעקב מזרחי:  אנחנו מטפלים ומשפיעים בזמן אמיתי, לטפל בכשל תשתיתי כזה או אחר שעולה בעקבות התאונה

יעקב מזרחי:  כמובן, כשיש דברים שהטיפול בהם הוא לא מיידי, מעלים אותם לסדר-היום

יעקב מזרחי:       אני אתן שלוש יוזמות של הרלב"ד שעלו, ודובר עליהן כאן

יעקב מזרחי:  יוזמה אחת היא נושא שראינו בתקופה מסוימת, שריבוי של קטיעת איברים ממעקה בטיחות בתאונות שהיו מעורבים בהם רוכבי אופנועים

יעקב מזרחי:  העלינו את זה פה בוועדה, וחבר הכנסת טופורובסקי מכיר את זה

יעקב מזרחי:  פנינו גם למשרד וגם לוועדה, וניתן תקציב מיוחד לטפל בנושא של הפס התחתון

יעקב מזרחי:  אכן, בכספים שנתיבי ישראל קיבלו, הם שיפרו את זה

יעקב מזרחי:        יוזמה נוספת היא כביש 90

יעקב מזרחי:  אנחנו מבינים שכדי להפוך אותו לכביש דו-מסלולי, דו-נתיבי, עם מפרדה באמצע, גם אם יש כסף, זה ייקח זמן

יעקב מזרחי:  באנו עם פתרון לטווח הקצר, שתוך שנה יכול לשפר את המצב בקטע המדובר

יעקב מזרחי:  גם בתוכו הכנסנו פתרון שחלקו בא במסגרת אכיפה מתקדמת – דובר עליה כאן קודם – ובחלק האחר, אנחנו מתחילים לייצר נתיבי עקיפה פעם לדרום ופעם לצפון

יעקב מזרחי:  כך אנחנו מאפשרים לכלי הרכב לעקוף, ועושים את זה על התוואי העתידי של הכביש, וכאשר ירחיבו אותו לא יצטרכו להרוס את העבודה הזאת

יעקב מזרחי:  דוגמה שלישית שאנחנו מטפלים בה, היום יש לנו תוכנית שנקראת אשכול בטוח

יעקב מזרחי:  אנחנו מטפלים באשכול המפרץ, ובמסגרת הטיפול באשכול, מטופלים בו גם הכבישים הבין-עירוניים

יעקב מזרחי:  גם פה אנחנו משלבים גם טיפול באכיפה בתיאום משטרה, מגבירים את האכיפה במקום בעזרת נתיבי ישראל, מתקציבים שלהם ומתקציבים שלנו

יעקב מזרחי:  מטפלים בכבישים באזור כדי להעלות בהם את רמת הבטיחות

אבי סמוביץ: בוקר טוב, אדוני היושב-ראש, בוקר טוב לכולם, אני ממועצה אזורית עמק יזרעאל, סגן ראש המועצה

אבי סמוביץ:  קודם כול, אני חושב שזאת ישיבה מדהימה, וכבוגר חיל האוויר אלה הישיבות שלנו כל יום

אבי סמוביץ:  מונעים את התאונה הבאה

אבי סמוביץ:  לא מחכים שיהיו תאונות, ואז מטפלים

אבי סמוביץ:  מנסה רגע לפני

אבי סמוביץ:  ביום-יום גם אתה, היושב-ראש, יודע כסגן ראש עיר לשעבר, שהרשויות מטפלות בכבישים

אבי סמוביץ:  באתי לכאן לבקש עזרה

אבי סמוביץ:  יש אירוע במועצה שלנו שנופל בין הכיסאות, אלון, ממשרד למשרד

אבי סמוביץ:  אתה קופץ ממשרד למשרד, ואף אחד לא רוצה לעזור

אבי סמוביץ:  יש לנו שני יישובים ישנים בני מאה שנה, יישובים חקלאיים

אבי סמוביץ:  אתם יודעים איך זה במושבים –  כבישים ישנים, עתיקים, בני מאה שנה

אבי סמוביץ:  דרך המושבים האלה עובר כביש

אבי סמוביץ:  לאן הוא עובר? ליישוב אחר בשם סולם במועצה האזורית בוסתן אל מארג'

אבי סמוביץ:  גרים שם 3,500 איש

אבי סמוביץ:  בואו ותראו איך נוהגים שם כל יום

אבי סמוביץ:  ממש ממש מסוכן

אבי סמוביץ:       אנחנו, מהארנונה של המועצה, מתקציב המועצה תכננו כביש חדש ליישוב סולם, כדי שיגיעו לשם בבטחה, ולא יצטרכו להגיע לשם בצורה מסוכנת

אבי סמוביץ:  הכביש הזה מאפשר את הרחבת היישוב ב-400 יחידות דיור

אבי סמוביץ:  אי-אפשר להרחיב את היישוב הזה כי אין כביש שמגיע אליו

אבי סמוביץ:  הלכנו, תכננו כביש, השקענו כסף

אבי סמוביץ:  יש תב"ע מאושרת

אבי סמוביץ:  אני בא למשרד התחבורה – הוא לא נופל בדיוק בקריטריונים כי הוא לא כביש אדום ואנחנו לא בונים כבישים חדשים

אבי סמוביץ:  אני הולך למשרד השיכון כי הולכים לעשות שם שכונה חדשה, אומרים לי במשרד השיכון: לא, אני לא בונה כבישים, זה משרד התחבורה

אבי סמוביץ:  אומרים לי תלך לשוויון חברתי, ל-550 – לא, אנחנו בונים בתוך היישובים, אנחנו לא בונים בין היישובים

אבי סמוביץ:  כביש זה לא רק לצרכי תאונות או להפחית תאונות, זה גם מביא כלכלה, נותן אפשרות להרחיב את היישובים, לבנות מקורות דיור כדי שאנשים ייצאו למקומות תעסוקה

אבי סמוביץ:  בשומר חומות הכביש שלנו היה סגור, ולא יכולנו להגיע ליישובים שלנו

אבי סמוביץ:  יש פה כביש קטן מאוד, באורך קילומטר וחצי, שיפתור כל כך הרבה בעיות, גם תאונות וגם אפשרות להרחיב את היישוב

אבי סמוביץ:  ועכשיו הוא תקוע

אבי סמוביץ:  למה? כי שלושה משרדים זורקים אותנו מאחד לשני

אבי סמוביץ:  אני בטוח שאתה, כיושב-ראש ועדה, שרואה את כל המשרדים, תוכל הרבה יותר לעזור ואולי לחבר את כל המשרדים ביחד

אבי סמוביץ:  תודה

שלי טל מירון: אני חייבת תשובה על הקליע כי אני חייבת לצאת

שלי טל מירון:  אני אקח את זה מהפרוטוקול

אבי דרוט: אני יכול מילה אחת? יש הבדל עקרוני בין תקצוב לביצוע לבין אומדן

אבי דרוט:  אני מנסה רק רגע לסגור פער

אבי דרוט:  לא מתקצבים פרויקט מהתחלה ועד הסוף בכל הכסף

אבי דרוט:  זה לא הגיוני כי אתה משכיב כסף חי

אבי דרוט:  מה שאתה עושה זה שבכל שלב אתה נותן כסף לשלב

אבי דרוט:  כמו שבכביש 40 שמנו מיליון שקלים, עכשיו נשים עוד 11

אבי דרוט:  כשנגיע לסוף התכנון ונדע כמה כסף, נבקש את הכסף ונקבל לביצוע

אבי דרוט:  אותו הדבר עם הרכבות

שלי טל מירון: מה הסטטוס של זה? האם יש תוכנית לביצוע של רכבת קליע, או שזה הפך לרכבת מהירה, וזה כבר לא רכבת קליע?     

אבי דרוט: זאת שאלה שאני לא יכול לענות עליה

שלי טל מירון: זאת השאלה הבסיסית, כי אלה שתי תוכניות שונות לגמרי, והן גם מתוקצבות אחרת לגמרי

שלי טל מירון:  בוא נשים את הדברים על השולחן, יש פרויקט קליע או אין פרויקט קליע? זאת תשובה מאוד פשוטה

דוד ביטן: יהיה בעוד עשרים שנה, בסדר? אני עניתי

שלי טל מירון: לא על זה דובר

דוד ביטן: אז לא על זה דובר

דוד ביטן:  זה פתר לנו את הבעיה של הכבישים האדומים? אני רוצה להבין

שלי טל מירון: לא, זה לא קשור

שלי טל מירון:  זה דבר חשוב

דוד ביטן: למה אתם עושים פוליטיקה? נו, באמת

אבי דרוט: התשובה היא שכרגע זה פחות משנה, כי מתכננים את התוואי

דוד ביטן: שאני לא אזכיר לך כמה הבטחות יושב-ראש המפלגה שלך הבטיח ולא קיים

אבי סמוביץ: אדוני היושב-ראש, איך מחברים משרדי ממשלה כדי לקיים פרויקטים קטנים שמצילים חיים? מה השיטה?     

דוד ביטן: אמרתי להם שיעשו תוכנית של שינויים תקציביים, ואנחנו עומדים על זה הפעם

דוד ביטן:  אם אתם לא תעשו את זה – אני לא רוצה לאיים – גם אנחנו נתעלם מכם

דוד ביטן:  אתם תתעלמו מאיתנו, אנחנו נתעלם מכם

דוד ביטן:  זה מה שיהיה

דוד ביטן:  מהנדס המועצה ג'סר א-זרקא

יצחק פינדרוס: שלום רב לכולם, אני מהנדס המועצה ג'סר א-זרקא, והתחלתי את התפקיד לפני פחות משנה

יצחק פינדרוס:  הגעתי ליישוב של 900 דונם עם 16 אלף תושבים

יצחק פינדרוס:  יישוב עם צפיפות גבוהה מאוד, עם אי-אלו בעיות, עם אנשים שפולשים, בונים בתים על מדרכות וסוגרים כבישים כדי לבנות בתים

יצחק פינדרוס:  ג'סר מזרח תלויה בכביש 2

יצחק פינדרוס:  אנחנו מוכנים לשחרר את התניה, ואנחנו מבקשים שהוועדה תסמיך את הוועדה המחוזית לשחרר את ההתניה של הסטת כביש 2, וכך נוכל להרחיב את היישוב מזרחה

בועז טופורובסקי: נכון לעכשיו, לדעתי, זה ירד מהחומש

בועז טופורובסקי:  כביש 2 מנתניה עד זיכרון ירד מהחומש

יצחק פינדרוס: למעשה, זה חדרה עד זיכרון

יצחק פינדרוס:  אני מבקש להוריד את ההתניה של הסטת כביש 2, למטרת הקמת 1,250 יחידות דיור במסגרת משרד השיכון, כדי שנוכל לבנות שם מגורים נוספים לבני היישוב

בועז טופורובסקי: הורידו את זה מתוכנית החומש, ועכשיו הם בני ערובה

בועז טופורובסקי:  הם לא יכולים להרחיב את היישוב, בלי קשר לבטיחות בדרכים

דוד ביטן: למה? כי ועדה מחוזית דורשת את זה כתנאי?      

יצחק פינדרוס: העליתי את הנושא בוועדה המחוזית האחרונה, והיחידים שהתנגדו לשינוי בהתניה הזאת, עוד לפני שקם האירוע האחרון, היחידים שהתנגדו הם הנציגים של משרד התחבורה, בטענה שלא יהיה למשרד התחבורה איפה למקם אזור התארגנות להסטת כביש 2

יצחק פינדרוס:  חבר'ה, יש שם מספיק מטעי בננות שאתם מתכננים לבנות עליהם

יצחק פינדרוס:  תוכלו להתארגן שם

יצחק פינדרוס:  אני אדאג לכם לאזור התארגנות

אבי דרוט: אני לא מכיר את הנושא

אבי דרוט:  מצטער

יצחק פינדרוס: חבל

דוד ביטן: זאת בעיה לדון בתוכניות ספציפיות

דוד ביטן:  לא נוכל לפתור את הבעיה עכשיו

בועז טופורובסקי: אדוני היושב-ראש, זה היה בתכנון

בועז טופורובסקי:  אמרו להם, וגם הכינו אותם

בועז טופורובסקי:  דרך אגב, זה נוגע לעוד יישובים באזור, ועכשיו זה כנראה ירד מתוכנית החומש

בועז טופורובסקי:  זה אומר שכל האזור בין נתניה לזיכרון – הוא מדבר בעיקר על בין חדרה לזיכרון - - -     

דוד ביטן: אני יודע שיש המון בעיות מול משרד התחבורה לגבי כל מיני פרויקטים, וכל רשות יש לה בעיה או טענה

דוד ביטן:  כרגע חשוב לי לעשות שינויים שקשורים לכבישים הבעייתיים

דוד ביטן:  לגבי כל השאר, ברור שיש בעיות שצריך לטפל בהן, אבל זה לא תפקיד הוועדה לטפל בתוכנית ספציפית

דוד ביטן:  בבקשה

אחמד טיבי: אני מבקש, מכובדי, שמר חוג'ראת ידבר, ראש המועצה

אחמד טיבי:  כולנו מדברים כאן על התוכנית לגבי כביש 65, שנגרעה, למרות שהיא הופיעה בתוכנית החומש

ח'אלד חוג'יראת: בוקר טוב, כבוד היושב-ראש וכולם, אנחנו מדברים על תקציבי תחבורה

ח'אלד חוג'יראת:  בתוכנית החומש הוקצו כשני מיליארד שקל לשנתיים, ואנחנו מדברים היום ושומעים שהורידו לחצי מיליארד שקל

ח'אלד חוג'יראת:  משרד התחבורה עשה מיפוי ב-133 יישובים בחברה הערבית לכבישים, כדי לסייע לתחבורה הציבורית כך שתהיה תחבורה ציבורית ביישובים בחברה הערבית

ח'אלד חוג'יראת:  אבל לפי הקיצוץ ולפי המיפוי שנעשה על ידי חברת נתיבי איילון, לצערי, אנחנו מנוהלים על ידי חברות ניהול במשך 25 שנה

ח'אלד חוג'יראת:  המועצות לא מתכננות ולא עושות תעדוף גם לביצוע פרויקטים דרך חברות מנהלות

ח'אלד חוג'יראת:  הפעם זה תחת חברת נתיבי איילון

ח'אלד חוג'יראת:  אני ראש רשות חמש שנים, קדנציה, ולא ראיתי פרויקט והרבה יישובים לא ראו פרויקטים של משרד התחבורה וגם של נתיבי איילון

ח'אלד חוג'יראת:  לפי הקצב, אולי לא נראה פרויקטים בחברה הערבית עד 2030

ח'אלד חוג'יראת:  הנציג של משרד התחבורה נמצא פה, הוא שומע והיו לנו הרבה ישיבות איתם, גם עם השרה הקודמת

ח'אלד חוג'יראת:  הגיע הזמן להוציא את הדבר הזה לרשויות, כך שהרשויות יוכלו לתכנן ולבצע

ח'אלד חוג'יראת:  אני חושב שיש מחלקות הנדסה די טובות היום, ויש להן היכולת לעשות את זה

ח'אלד חוג'יראת:        אם מדברים על מצ'ינג, אני חושב שנכון, היישובים חלשים כי אין אזורי תעשייה, אין הכנסה מארנונה עסקית כדי לשלם מצ'ינג, אבל דרך חברות הניהול, יותר מ-30% מהתקצוב הולך לכל מיני גורמים – אם זה בקרה, בקרת איכות, אבטחת איכות וכל מיני דברים

ח'אלד חוג'יראת:  בכל ועדה אנחנו מנסים להעלות את הדברים האלה, אולי לתת עדיפות

ח'אלד חוג'יראת:  לפחות שבכל יישוב יהיה פרויקט שיכול לתת מענה

ח'אלד חוג'יראת:  אנחנו מדברים על צירים מרכזיים כמו דיר מכסור, שם יש ציר לתחבורה ציבורית שלא ניתן לנסוע בו

ח'אלד חוג'יראת:  לכן, אלה הבקשות שאנחנו מעלים שוב ושוב

אמיר בשאראת: יש מישהו שלא דיבר ורוצה לדבר?      

אמיר בשאראת: כן

אמיר בשאראת:  אני היועץ הכלכלי של הוועד הארצי של ראשי הרשויות המקומיות הערביות

אמיר בשאראת:  אדוני היושב-ראש, פנינו שלשום גם לראש הממשלה בכל הנושאים שקשורים למשרד התחבורה

אמיר בשאראת:  חשוב שהוועדה בראשותך תתייחס לכל הנושאים ותכניס אותם לתוך ההתניות שאמרת – עד שהם לא מתקנים את התוכנית שלהם, תקפיאו את הדיונים שלהם

דוד ביטן: בנושא של הכבישים האדומים

אמיר בשאראת: חשוב מאוד שחלק מהדרישה הזאת תהיה בערים - - -     

דוד ביטן: אמרתי שיש המון בעיות

דוד ביטן:  התפקיד שלנו כרגע זה לא לטפל בתוכניות ספציפיות

דוד ביטן:  אנחנו מטפלים בנושא של כבישים אדומים, ונשים את היד שלנו בעניין הזה

דוד ביטן:  אני לא יודע איפה הכביש – הכביש יכול להיות ליד בפר ערבי וליד יישוב יהודי

אחמד טיבי: כל זה טוב ויפה, אבל ראשי רשויות וכלכלנים, מוצאים שהוועדה היא כתובת כדי להיפגש עם אנשי משרד התחבורה ולפתוח בפניהם

דוד ביטן: אחמד, לא בדיון הזה

דוד ביטן:  הדיון הזה מיועד לנושא הזה

דוד ביטן:  כינסנו את זה בעיקר לנושא הזה

דוד ביטן:  אתה לא יכול כרגע לפתור בעיה באיזשהו יישוב שיש בו בעיה עם תוכנית של ועדה מחוזית

אחמד טיבי: אתה מוכן לעשות דיון על הנושא הזה של גריעת חצי מיליארד שקל?     

דוד ביטן: כן, כן

דוד ביטן:  אין בעיה

בועז טופורובסקי: דיברתי עם יושב-ראש הוועדה לביקורת המדינה, ואני מבין שזה נושא לביקורת המדינה

בועז טופורובסקי:  נראה את כל הכבישים, ונעבור כביש-כביש

אמיר בשאראת: היושב-ראש, שליש מההרוגים הם מהחברה הערבית ורק 3

אמיר בשאראת: 5% מהתוכנית האסטרטגית של נתיבי ישראל בחמש שנים הולכים לחברה הערבית, יש פה עוול

אמיר בשאראת:  זה עוול גם לטיפול במצוקות האמיתיות של החברה הערבית

אמיר בשאראת:  זה נכון, 3

אמיר בשאראת: 5%

אבי דרוט: זה ממש להציג חלקיות תמונה

אמיר בשאראת: זה נכון

אבי דרוט: זה ממש להציג תמונה חלקית

אמיר בשאראת: ולחומש הבא, אין אף יישוב ערבי שיקבל תקצוב לקידום זמינות

אבי דרוט: אתה צודק

אבי דרוט:  גם אני אישית לא מתקצב את החברה הערבית

אבי דרוט:  אתה יכול להגיד שאבי מתקצב באפס

אבי דרוט:  זאת הצגה חלקית

אמיר בשאראת: 25% הולכים להתנחלויות, 3

אמיר בשאראת: 5% לא הולכים לחברה הערבית

אבי דרוט: זאת הצגה חלקית או הצגה מעוותת

אמיר בשאראת: זה ממש לא הצגה חלקית

אמיר בשאראת:  כשלוקחים את הכסף של חוצה ואדי ערה ומעבירים אותו לחדרה או למקום אחר, והוא כתוב בהחלטת ממשלה – חוצה ואדי ערה

אמיר בשאראת:  לא כתוב כביש 65 לבד

אמיר בשאראת:  זה חוצה ואדי ערה

אמיר בשאראת:  יש שם הרבה מצוקות וגם בעיה של הרוגים, ואנשים נדרסים

אמיר בשאראת:  כביש 2 – ג'סר א-זרקא, בגלל שזה מפריע לכמה תושבים שכנים יהודים, מבטלים? 230 מיליון שקל שהלכו לקידום זמינות – היו כבר, בוזבזו, הכסף הזה יצא

אבי דרוט: מבחינתי, אם אומרים משהו עשרים והוא לא נכון, הוא לא הופך להיות נכון

אמיר בשאראת: הכול כרוך ביחד, אדוני היושב-ראש

דוד ביטן: תמיד יש התנגדויות לפרויקטים

דוד ביטן:  תמיד

דוד ביטן:  של יישובים קרובים, של אנשים שמתנגדים

דוד ביטן:  זה לא דבר חדש זה לא רק בגלל המגזר

דוד ביטן:  אתה מציג את זה כאילו בעיה רק בגלל המגזר

דוד ביטן:  זה לא מדויק ולא נכון

אמיר בשאראת: אבל לא לפגוע ביישוב הכי מוחלש בישראל, לפגוע בהתרחבות שלו

אמיר בשאראת:  אין לו דרך אחרת להתרחב

אמיר בשאראת:  או שמתחילים לבנות בים, או שמתרחבים בכביש 2

אמיר בשאראת:  לפגוע להם בהסטה של כביש 2 ובהרחבה של היישוב, זה גזר דין מוות לג'סר א-זרקה

יצחק פינדרוס: תיקון

יצחק פינדרוס:  גם בים אי-אפשר לבנות כי רת"ג תפסו להם את השטח

אמיר בשאראת: גם בים אי-אפשר לבנות

דוד ביטן: אחמד, אם יש בעיות שקשורות למגזר, ואתה חושב שמעכבים להם פרויקטים, שלח לי מכתב ואנחנו נקיים ישיבה

דוד ביטן:  זה לא לישיבה הזאת

אחמד טיבי: אוקיי, יטופל

אמיר בשאראת: המכתב נמצא והופץ לחברי הוועדה גם לדיון הזה

דוד ביטן: אני מדבר על בקשה לוועדה מטעם אחמד טיבי, לדיון ספציפי

דוד ביטן:  אנחנו לא ניכנס עכשיו לכל פרויקט ונשאל למה לא עשיתם את זה ולמה כן עשיתם את זה

דוד ביטן:  אתם מבינים כבר את המגמה, ואני לא אומר שעשיתם את זה בכוונה

דוד ביטן:  יש אילוצים ואני לא בא להאשים אתכם בעניין הזה

דוד ביטן:  מבחינת סדרי עדיפויות, אני חושב שאתם צריכים לתת דגש בצורה משמעותית גם לכבישים האלה, גם בתוכנית החומש במסגרת התכנון, וגם במסגרת השנתיים האלה

דוד ביטן:  אני מבקש שתעשו שינויים תקציביים בעניין הזה, ותראו לנו שאתם שמים דגש ומשנים את העניין הזה

דוד ביטן:  אני חושב ששישים יום זה מספיק

דוד ביטן:  הרי זאת המומחיות שלכם

דוד ביטן:  שישים יום, ואם הם לא יביאו את השינויים האלה תוך שישים יום, נעשה את הסנקציות שדיברנו עליהן

אחמד טיבי: דרך אגב, גם מה שהוזכר על כביש הגישה לסולם

אחמד טיבי:  סולם בלי כביש גישה, ומתנים 400 יחידות בנייה בכביש גישה

אחמד טיבי:  לא יעלה על הדעת שיש יישוב בלי כביש גישה

אחמד טיבי:  הם עוברים דרך מושבים, דרך קיבוץ

אחמד טיבי:  זה לא סביר

דוד ביטן: לכל תוכנית יש התנגדויות, זה דבר חדש?     

אחמד טיבי: לא התנגדויות

אחמד טיבי:  ביטן, יישוב בלי כביש גישה

אחמד טיבי:  יש יישוב בלי כביש גישה? אפילו להתנחלויות מקימים כביש גישה לפני שהן מוקמות

אחמד טיבי:  אפרופו בניית דירות

בועז טופורובסקי: זה מה שמונע בניית יחידות דיור

דוד ביטן: בכל התב"עות, הנושא של תחבורה מאוד משמעותי וחשוב

בועז טופורובסקי: ובצדק

אחמד טיבי: תחבורה זה צדק חברתי

קריאה: התהליך הוא שאף אחד לא לוקח אחריות

קריאה:  משרד השיכון אומר: אני לא בונה כבישים; משרד התחבורה אומר: אני לא בונה כבישים לשכונות חדשות

קריאה:  אף אחד לא לוקח אחריות

בועז טופורובסקי: ראינו שזה מה שקורה ביישוב

בועז טופורובסקי:  לא סתם אמרתי שזה יגיע לביקורת המדינה

דוד ביטן: ביקורת המדינה זה רק על דוחות המבקר, בדרך כלל

בועז טופורובסקי: יש דוח על זה, עם המלצות, והבנתי עכשיו ששום דבר לא יושם

אחמד טיבי: נעשה גם פה ובכלכלה

דוד ביטן: לא בדקתי את זה, אבל גם שרת התחבורה הקודמת ביטלה הרבה תוכניות גם ביהודה ושומרון ובכל מיני מקומות, ואמרה שהיא רוצה ללכת לכיוונים אחרים

דוד ביטן:  זאת זכותו של השר

אחמד טיבי: רק שיישוב נשאר בלי כביש גישה

דוד ביטן: אני לא יודע, אני לא מכיר את הנושא

אחמד טיבי: ואדי ערה שהיה מתוכנן – נגרע

בועז טופורובסקי: אם היינו יודעים שיש קריטריונים מקצועיים, וכתוצאה מזה, זה שונה לפה, ניחא

בועז טופורובסקי:  אבל כאן זה נראה - - -     

דוד ביטן: יכול להיות, אני לא בדקתי

שלום דנינו: מבחינת הנגב, אין שינויים עושים אם זאת מירי רגב או הגברת הקודמת

שלום דנינו:  באמת אין הבדל

שלום דנינו:  עושים כל מיני שינויים, אבל לא לגבי הנגב

שלום דנינו:  כביש 40 פרדיגמה, גחמה של חבר הכנסת דנינו

דוד ביטן: אני אומר לכם, כביש 40 בקטע המסוכן שאתם רואים תאונות – אתם חייבים לטפל בזה

שלום דנינו: 60 קילומטרים

שלום דנינו:  יאללה, לסיים

דוד ביטן: כמה כבר זה עולה, ריבונו של עולם?     

שלום דנינו: גם מואר, גם דו-מסלולי

שלום דנינו:  נוסעים שם צוערים, בסיס רמון, תושבים

אבי דרוט: זה נמצא כרגע בתכנון

אבי דרוט:  יש 11 מיליון שקל של תכנון

דוד ביטן: חברת הכנסת מירון רוצה שנסדר עכשיו רכבת מקריית שמונה עד אילת

דוד ביטן:  בואו נטפל בבעיות שהכי חשובות עכשיו, במקומות שיש בהם הרוגים

שלום דנינו: התכנון מוגבל בזמן? בסך הכול 60 קילומטר

אבי דרוט: ברור שהוא מוגבל בזמן

שלום דנינו: מתי?     

אבי דרוט: בערך שנה

שלום דנינו: יש לנו שנה וחצי

שלום דנינו:  יש סיכוי שיתחילו? יש תקציב לביצוע?     

אבי דרוט: כרגע אין תקציב לביצוע

דוד ביטן: ברור שאין

אבי דרוט: אבל נקבע, שכשיסיימו, ניגש לבקש תקציב לביצוע

דוד ביטן: אבל הם ישנו את זה

דוד ביטן:  תגיד לי אתה, כמה זמן צריך לתכנן?      

אבי דרוט: תכנון לוקח בין חצי שנה לשנה

דוד ביטן: אני אגיד לך את האמת? מה יש לתכנן? זאת הרחבת כביש בסך הכול

דוד ביטן:  מתי יש בעיות בביצוע? שצריך לעשות הפקעות

דוד ביטן:  אם אין הפקעות, התכנון זה שטויות

דוד ביטן:  זה בדיוק חודש-חודשיים

דוד ביטן:  אני לא מבין את העניין הזה

שלום דנינו: ושם אף אחד אין לו תביעות על האדמה

דוד ביטן: מה כבר צריך לתכנן? כביש? כביש לוקח שנה וחצי? בחייכם, מה קרה לכם?     

שלום דנינו: תגמרו את התכנון של מקטע אחד, תתחילו לסלול אותו

שלום דנינו:  במקביל תמשיכו את התכנון של המקטע השני

שלום דנינו:  מה הבעיה?     

דוד ביטן: כביש לקח המון זמן בגלל נושא ההפקעות

דוד ביטן:  בראשון לציון, כביש 431, התעכב רק בגלל הנושא של ההפקעות

דוד ביטן:  אבל אם פה אין הפקעות, לתכנן לוקח חודשיים-שלושה, לבצע עוד כמה חודשים ונגמר הסיפור

דוד ביטן:  מה כל הקשקוש של – תפסתם את העניין של שנתיים תכנון

דוד ביטן:  זה מקל עליכם בחלוקה התקציבית? עד שעושים מכרז, עד שמגיע המתכנן, עד שהוועדה המחוזית דנה

דוד ביטן:  בחייכם, המדינה מגישה את הבקשה הזאת, למה זה צריך לקחת שנתיים?     

אחמד טיבי: אפרופו מה שנאמר כאן, מה שאמר אמיר ומה שאמרו שני ראשי הרשויות, אבי התנגד ואמר שהמצב לא נכון

אחמד טיבי:  תוכל להגיד לנו מה נכון?     

אבי דרוט: כן

אבי דרוט:  יש הקצאה של מיליארד שקלים לחברה הערבית, והוא לא קשור לאחוז שמוקצה בחלק של נת"י

אמיר בשאראת: זה עירוני, זה לא בין-עירוני

אמיר בשאראת:  אבל זה לא נכון

אמיר בשאראת:  זה משהו אחר

אמיר בשאראת:  זה עירוני, זה נתיבי איילון וזה לא קשור

יאסר חוג'יראת: הוא מטעה את הוועדה

דוד ביטן: רגע, אתם רוצים תשובה, לא? תנו לו להשיב

אבי דרוט: יש את פראג' פראג', שהוא מנהל אגף מיעוטים והוא שולט על התקציבים

אבי דרוט:  הוא נתן לי רשימה חלקית של דברים שיש אצל הבדואים בנגב – אל סייד-רהט, ערערה בנגב, מכחול-חורה-תל ערד, עם הסכומים

אחמד טיבי: אגב, יש כמה יישובים ערבים שיש להם כבישים, אבל מה לגבי השמות הספציפיים שנאמרו בוועדה? גם ג'סר א-זרקא וגם 65 ואדי ערה

אחמד טיבי:  וסולם

אבי דרוט: 65 זה לגמרי לא בתוך החברה הערבית

אבי דרוט:  כביש 65 ואדי ערה זה תוכנית לאומית, וזה יעלה 10 מיליארד שקלים

אחמד טיבי: זה היה מוזכר בשם

אחמד טיבי:  המילים ואדי ערה הוזכרו

אמיר בשאראת: זה בהחלטת ממשלה 550 – חוצה ואדי ערה, 557 מיליון, ועכשיו מסיטים אותם לטובת חדרה ומקומות אחרים

אמיר בשאראת:  זאת התשובה שקיבלנו ממשרד התחבורה על הכתבה בדה-מארקר

אבי דרוט: אמת

אבי דרוט:  557 מיליון שקלים הוקצו והם נמצאים בחברות התכנון – בחברת נת"י כרגע

אמיר בשאראת: כולל קידום זמינות?     

אבי דרוט: ל-10 מיליארד שקלים, 500 מיליון לא מפסיקים לקידום זמינות

אבי דרוט:  קידום זמינות של הפקעות של כל - - - מדברים על מעל 3 מיליארד שקלים

אמיר בשאראת: אם מרחיבים את התכנון, בוודאי שזה לא יספיק

אבי דרוט: איזה קידום זמינות אפשר לעשות ב-500 מיליון שקל? זה תכנון של שמונה מחלפים

אמיר בשאראת: למקטע של חוצה ואדי ערה, זה חוצה ואדי ערה

אבי דרוט: אנחנו מדברים על נתונים או על  - - -     

אמיר בשאראת: אנחנו מדברים על נתונים

אמיר בשאראת:  בהחלטת ממשלה כתוב חוצה ואדי ערה, לא 65 הארוך

אמיר בשאראת:  חוצה ואדי ערה

אמיר בשאראת:  אפשר לעשות קידום זמינות גם ב-500 מיליון שקל, אבל אתם החלטתם לקחת את כל הכסף לכל כביש 65

אמיר בשאראת:  זאת אומרת, גם לחדרה וגם למקומות אחרים

אמיר בשאראת:  מה שאמרת קודם זה נתיבי איילון, וזה בתוך היישובים

דוד ביטן: חדרה הוא לא יישוב בישראל?      

אמיר בשאראת: יישוב, כמובן שהוא יישוב, אבל למה על חשבון החלטת ממשלה לחברה הערבית?     

דוד ביטן: זה משהו אחר

דוד ביטן:  לקחתם את זה כביכול לדבר אחר, ולא לפי החלטת ממשלה?     

אבי דרוט: ה-557 מיליון, ב-2022-2021, ייעדנו אותם לתכנון של ואדי ערה, של 65 מקצה לקצה

אבי דרוט:  ממגידו לחדרה

דוד ביטן: אנחנו נקיים על זה דיון

דוד ביטן:  אם אנחנו כבר נמצאים פה, מה לגבי הטענה של סגן ראש המועצה האזורית על סולם?     

אבי דרוט: אני לא יודע

דוד ביטן:  אנחנו כבר פה והוא העלה את הטענה

דוד ביטן:  יש לך תשובה או שאתה צריך לברר?     

אבי דרוט: אין לי תשובה

אבי דרוט:  שנית, דעו לכם שיש אין סוף כבישים שצריכים להיות מטופלים ויש כסף נתון

אבי דרוט:  צריך לעשות תעדוף

דוד ביטן: ברור

יצחק פינדרוס: אין לך בעיה שבג'סר נמשיך ונדחוף את ג'סר מזרח, מבלי להסיט את כביש 2? ברגע שתרצו להסיט אותו, תסיטו אותו

יצחק פינדרוס:  אנחנו נקדם שם את הבנייה

אבי דרוט: אני מתנצל, אני לא מכיר את הנושא

דוד ביטן: אם אפשר, תבדוק את הנושא ותענה לשניהם מחוץ לוועדה

דוד ביטן:  כולם דיברו? תודה רבה, הישיבה הסתיימה